Selain Telan Air Liur, Ada 3 Lagi Cara Hilangkan Telinga Berdengung@Berdesing, BOLEH CUBA!

Pernahkah anda mengalami masalah telinga berdengung atau telinga berdesing ketika menaiki lif?

Bukan itu sahaja, tetapi juga ketika sebarang peralihan diri anda dari tempat yang rendah ke tempat yang lebih tinggi. Mengapa hal ini terjadi?

Barotrauma telinga, punca telinga berdengung

Barotrauma adalah satu keadaan yang menyebabkan ketidakselesaan pada telinga disebabkan perubahan tekanan.

Dalam setiap telinga, terdapat tiub yang menghubungkan bahagian tengah telinga anda dengan tekak dan hidung.

Ia juga membantu mengawal tekanan telinga.
 Tiub ini dipanggil tiub eustachian. Apabila tiub ini tersumbat, anda mungkin mengalami barotrauma telinga.

Barotrauma telinga yang berlaku sekali-sekala adalah perkara biasa. Ia kerap berlaku di persekitaran yang mengalami perubahan altitud.

Walaupun keadaan ini tidak berbahaya bagi sesetengah individu, tapi ia boleh menyebabkan beberapa komplikasi jika kerap berlaku.

Simptom-simptom barotrauma telinga berdengung

Sekiranya anda mengalami barotrauma telinga, anda mungkin akan mengalami tekanan yang tidak selesa dalam telinga anda. Gejala biasa yang kerap berlaku termasuklah:

Pening

Rasa tidak selesa pada telinga

Kurang pendengaran atau sukar mendengar

Telinga berasa tersumbat

Sekiranya ia terjadi dalam tempoh yang lama tanpa rawatan, gejala yang berlaku mungkin akan semakin bertambah. Gejala tambahan yang mungkin berlaku dalam kes ini termasuklah:

Rasa sakit pada telinga

Wujud tekanan pada telinga, seolah-olah anda berada di bawah air

Hidung berdarah

Kehilangan pendengaran sederhana atau teruk

Kecederaan pada gegendang telinga

Kesemua gejala ini akan hilang setelah ia dirawat. Kehilangan pendengaran akibat daripada barotrauma telinga hanya bersifat sementara dan boleh dikembalikan.

Punca telinga berdengung atau telinga berdesing

Penyumbatan tiub Eustachian adalah salah satu penyebab berlakunya telinga berdesing atau telinga berdengung.

 Tiub eustachian membantu mengembalikan keseimbangan semasa perubahan tekanan. Contohnya, dengan menguap biasanya akan membuka tiub eustachian.

Apabila tiub ini tersumbat, gejala mula timbul kerana tekanan dalam telinga berbeza daripada tekanan di luar gegendang telinga anda.

Perubahan ketinggian adalah penyebab paling umum keadaan ini. Salah satu waktu di mana ramai individu mengalami telinga berdesing adalah semasa pendakian atau penurunan pesawat.

Selain itu, ia juga boleh berlaku ketika anda sedang memandu di kawasan berbukit atau kawasan pergunungan.

Faktor risiko untuk alami barotrauma

Segala punca yang boleh menyekat tiub eustachian akan merisikokan anda untuk mengalami barotrauma.

Individu yang mempunyai alahan, selesema, atau jangkitan aktif mungkin lebih cenderung untuk mengalami barotrauma telinga.

Bayi dan kanak-kanak juga berisiko mengalami keadaan ini. Tiub eustachian kanak-kanak lebih kecil dan kedudukannya berbeza daripada orang dewasa dan mungkin tersekat dengan lebih mudah.

Ketika bayi dan kanak-kanak menangis di atas kapal terbang semasa berlepas atau mendarat, ia mungkin disebabkan oleh barotrauma yang sedang mereka alami.

Diagnosis barotrauma telinga

Walaupun barotrauma telinga boleh hilang dengan sendirinya, namun anda perlu berjumpa dengan doktor sekiranya mengalami gejala lain seperti kesakitan dan pendarahan pada telinga.

Pemeriksaan perubatan mungkin diperlukan untuk mengesan kemungkinan jangkitan pada telinga.

Barotrauma telinga dapat dikesan melalui pemeriksaan fizikal. Pemeriksaan dalam telinga dengan menggunakan otoskop sering kali
menunjukkan perubahan pada gegendang telinga.

Oleh sebab perubahan tekanan, gegendang telinga anda mungkin ditolak sedikit ke bahagian luar atau dalam daripada kedudukan normalnya.

Doktor juga mungkin akan memasukkan udara ke dalam telinga anda untuk melihat
sekiranya terdapat sebarang cairan atau darah di belakang gegendang telinga.

Bolehkah menelan air liur menghilangkan telinga berdesing?

Biasanya, kes-kes telinga berdengung ini akan kembali normal tanpa sebarang rawatan perubatan. Ini kerana ia berlaku dalam keadaan sementara sahaja.

Bagi mengurangkan kesan perubahan tekanan udara dalam telinga, anda sememangnya boleh mencuba menelan air liur untuk membuka kembali tiub telinga yang tersumbat.

Ia sememangnya berkesan. Selain itu, anda juga boleh mencuba dengan menguap, mengunyah gula-gula getah atau menarik nafas dengan dalam.

Kesimpulan

Keadaan telinga berdengung atau berdesing ini adalah perkara yang biasa berlaku. Ia juga berlaku dalam tempoh yang pendek dan bersifat sementara.

Namun, jika telinga anda mengalami kesakitan, apatah lagi pendarahan akibat perubahan tekanan dalam telinga, segera berjumpa dengan doktor.

Ini bagi memeriksa sebarang kemungkinan lain yang boleh berlaku terhadap telinga anda.


Apakah yang Anda Perlu Tahu Mengenai Susu Transisi?

Susu ibu akan membekalkan pelbagai nutrisi asas yang sangat diperlukan oleh bayi semasa beberapa bulan selepas kelahirannya. Sebenarnya, terdapat 3 peringkat atau jenis susu ibu iaitu kolostrum, susu transisi dan susu matang. Kebanyakan individu mengetahui mengenai susu kolostrum dan susu matang. Namun begitu, tidak ramai individu yang tahu tentang susu transisi.

Apa itu susu transisi?

Susu transisi adalah susu yang dihasilkan oleh payudara si ibu kira-kira 2 hingga 5 hari selepas bersalin. Payudara si ibu akan menghasilkan susu transisi ini sekurang-kurangnya setiap 2 jam sekali. Dalam beberapa kes, si ibu masih akan menghasilkan susu transisi sehingga 10 hingga 14 hari selepas bersalin.

Susu transisi dihasilkan selepas susu kolostrum. Ia mempunyai kandungan protein, lemak, laktosa serta pelbagai jenis vitamin. Ia juga lebih tinggi kalori berbanding kolostrum.

Apa akan berlaku semasa penghasilan susu transisi?

Susu transisi akan dihasilkan dalam amaun yang lebih banyak berbanding kolostrum. Ketika ini, payudara anda akan lebih membesar dan membulat. Ini mungkin akan menyebabkan anda berasa tidak selesa kerana ia akan mendatangkan kesukaran untuk menyusukan bayi.

Anda boleh menggunakan tangan anda untuk memicit keluar sedikit susu untuk melembutkan bahagian areola. Ini bertujuan memudahkan penyusuan badan serta mengurangkan tekanan. Anda boleh berjumpa dengan doktor atau bertanya sahaja kepada ibu anda bagaimana untuk menghadapi kesukaran semasa penghasilan susu transisi ini.

Perubahan pada badan anda

Sebagai ibu, kadangkala anda mungkin akan berasa sesuatu berlaku pada payudara anda. Ini merupakan tanda daripada refleks badan bahawa susu telah siap dihasilkan untuk diminum oleh bayi anda. Perasaan ini akan berlaku akibat rangsangan daripada bayi yang menghisap payudara anda ataupun daripada tangisan bayi itu sendiri.

Pada minggu awal penyusuan badan anda mungkin akan mengalami kekejangan pada rahim. Ini menunjukkan bahawa hormon oksitoksin sedang dirembeskan. Anda perlu lebih banyak berehat kerana stres, kesakitan dan keletihan ini mungkin akan mendatangkan mudarat kepada kualiti penghasilan susu badan anda.

Manfaat susu transisi

Susu ibu mengandungi amaun lemak, protein, vitamin, mineral dan enzim yang sangat diperlukan oleh bayi yang baru lahir. Ia dapat membantu mengembangkan sistem saraf dan sistem pencernaan bayi. Ia juga akan meningkatkan keupayaan bayi untuk melawan bakteria dan infeksi. Susu transisi juga mengandungi elemen yang mampu membunuh bakteria, kuman dan virus. Bayi yang disusukan dengan susu transisi ini juga dapat dielakkan daripada pelbagai kondisi kesihatan seperti infeksi, penyakit, alahan, cirit-birit serta pelbagai lagi masalah pencernaan.

Hello Health Group
 tidak menyediakan nasihat perubatan, diagnosis, atau rawatan.


Apa Nak Buat Kalau Anak Anda Selalu Makan Gula-gula Pemberian Datuk dan Nenek Mereka?

Cucu mana yang tidak gembira sekiranya datuk atau nenek mereka datang berjumpa atau menginap di rumah mereka selama beberapa hari, lebih-lebih lagi jika kedatangan datuk dan nenek ini membawa satu maksud yang lebih anak-anak anda harapkan. Apakah itu?

Datuk dan nenek diketahui lebih memanjakan cucu-cucu mereka melebihi ibu bapa mereka. Aiskrim, permainan, dan gula-gula adalah antara barang-barang yang sering diperoleh oleh anak anda daripada datuk dan nenek mereka, yang mungkin amat sukar jika dipinta daripada anda. Ini akan menjadikan anak anda lebih manja, meminta-minta, dan mudah memberontak sekiranya tidak memperoleh sesuatu yang merek inginkan. Oleh itu, apa yang boleh anda lakukan bagi mengawal situasi ini? Ikuti saranan seperti di bawah

Berterus-terang dengan ibu bapa anda

Cari masa yang sesuai untuk bercakap dan berterus-terang dengan ibu bapa anda. Jadikan ibu dan bapa anda sebagai sebahagian daripada penyelesaian, dan bukannya punca masalah. Nyatakan kepada mereka bahawa anda senang hati sekiranya mereka mempunyai hubungan yang erat dengan anak anda.

Walau bagaimanapun, anda perlu nyatakan beberapa perkara yang perlu dipersetujui bersama. Anda boleh meminta pendapat mereka sebagai salah satu sumbangan idea untuk memperbaiki keadaan.

Nyatakan cabaran yang akan anda lalui

Sekiranya ibu bapa anda kerap memberikan makanan yang tidak sihat kepada anak anda seperti aiskrim,
snek
 atau gula-gula, luahkan kepada mereka mengenai cabaran atau isu yang akan dialami seperti kerosakan gigi anak atau menyebabkan anak menjadi
obes
. Ibu bapa anda berkemungkinan akan lebih berhati-hati dalam penyediaan makanan anak-anak anda selepas ini. Datuk dan nenek mana yang tidak sayangkan cucu mereka.

Biarkan beberapa perkara kecil untuk berlaku

Anda mungkin tidak gemar sekiranya ibu bapa anda kerap memberikan wang kepada anak anda kerana dikhuatiri akan digunakan untuk tujuan yang tidak elok. Walau bagaimanapun, anda perlu mempertimbangkan beberapa perkara yang mungkin tidak perlu diperbesarkan.

Contohnya, jika ibu bapa anda tinggal terlalu jauh dan jarang berjumpa, anggaplah pemberian wang tersebut sebagai satu
hadiah
 atau tanda ingatan kepada anak anda. Tidak semua perkara adalah salah sekiranya anda bersikap lebih fleksibel.

Rumah berbeza, aturan yang berbeza

Nyatakan kepada ibu dan bapa anda, bahawa anak anda tidak boleh melalui perkara yang sama seperti apa yang dilaluinya di rumah mereka. Mungkin anak-anak anda boleh menonton
televisyen
 berjam-jam lamanya di rumah mereka, tetapi tidak di rumah anda. Mungkin juga anak anda boleh bangun lambat daripada tidur di rumah ibu bapa anda, tetapi mereka mestilah bangun awal sekiranya berada di rumah anda. Sepertimana ungkapan pepatah, “Lain padang, lain belalang.”

Sebagai ibu bapa, jangan pelik jikalau anak anda lebih menggemari datuk dan nenek mereka berbanding anda berdua. Ini kerana datuk dan nenek mereka telah menjadi
supplier
 yang setia bagi mereka mendapatkan makanan atau ganjaran yang jarang mereka perolehi. Walau bagaimanapun, anda boleh mengatasi isu yang timbul dengan berkomunikasi antara kedua-dua belah pihak. Percayalah, ibu dan bapa anda juga pasti tidak mahu menjejaskan peribadi anak anda di kemudian hari.


Benarkah Memakai Gigi Palsu Menjejaskan Keyakinan Diri?

Pemakaian gigi palsu sering kali dianggap satu tanda penuaan dan menjadi satu perkara yang memalukan untuk mengakuinya. Lebih-lebih lagi apabila pemakaiannya membabitkan golongan muda.

Namun, terdapat pemakai yang mula memakai gigi palsu seawal usia 38 tahun dan hakikatnya 10% daripada rakyat Malaysia adalah pemakai gigi palsu.

Menurut Prosthodontist dan Pensyarah Kanan Universiti Kebangsaan Malaysia Dr Natasya Ahmad Tarib, pemakaian gigi palsu boleh menjejaskan keyakinan diri seseorang terutamanya bagi mereka yang pertama kali memakai gigi palsu.

“Mereka biasanya biasanya bimbang pemakaian gigi palsu menyebabkan mereka tidak dapat bercakap atau makan secara normal dan bimbang sekiranya pemakaian gigi palsu akan mengubah penampilan secara drastik.

“Akibat keyakinan yang rendah, pemakai gigi palsu enggan membincangkan cabaran dihadapi apabila membabitkan gigi palsu dan akhirnya terpaksa menghadapi masalah pemakaian gigi palsu bersendirian”, katanya ketika ditemui pada program “It’s Time To Uncover The Truth About Dentures!” di Botanica & Co, Bangsar South.

Bagaimanapun, forum “Makan, Berbual dan Senyumlah dengan Yakin” yang diadakan baru-baru ini berjaya mempertemukan pakar dengan pemakai gigi palsu dalam satu sesi interaktif untuk membincangkan masalah mengenai pemakaian gigi palsu.

Forum itu juga memaparkan pendidikan dan demonstrasi penjagaan gigi palsu bagi melengkapi pemakai dengan ilmu berkenaan kaedah penjagaan gigi yang terbaik.

Malah, penggunaan pelekat gigi juga disyorkan bagi membantu pemakai penyelesaikan masalah gigi palsu seperti gigi palsu yang longgar dah mudah tertanggal semasa mengunyah makanan.

Menurut Pengurus Pemasaran Penjagaan Mulut, GSK Consumer Healthcae Sdn Bhd Alyscia Tan, menerusi forum berkenaan pihaknya dapat menangani perasaan bimbang dan keterasingan yang biasanya dialami dalam kalangan pemakai gigi palsu.

“Kami menggalakkan pemakaian gigi palsu sebagai penyelesaian terbaik untuk memastikan penjagaan kesihatan mulut dan keselesaan yang optimum dalam pemakaian gigi palsu,” katanya.

Oleh itu, produk pelekat gigi Polident dirumus khas untuk memastikan gigi palsu melekat dengan kuat sehinggan 12 jam dan lebih bersih kerana ia menghalang cebisan makana terperangkap antara gigi palsu dan gusi.

Jadi, pemakai gigi palsu dapat meneruskan aktiviti harian dengan lebih selesa, berkeyakinan dan tanpa rasa bimbang.


Datang Bulan Bukan Alasan Untuk Tidak Bersenam, Ini 4 Kelebihan Senaman Ketika Haid!

Apakah makna datang bulan bagi anda? Bagi ramai wanita, datang bulan bermaksud bulan yang menjengkelkan. Mereka mengalami gangguan daripada fungsi, kegatalan yang kerap, dan perubahan mood. Sehinggakan ramai yang tidak mahu bersenam?

Beberapa orang yang gemar bersenam lazimnya akan mempertimbangkan untuk meninggalkan gimnasium selama beberapa hari sehingga perkara ini berlalu. Ia bukan satu idea yang baik kerana terdapat banyak kelebihan bersenam semasa haid!

#1. Bersenam boleh mengurangkan kembung

Haid ini dikaitkan dengan perubahan hormon. Perubahan ini membawa kepada kecenderungan untuk menyimpan air dalam badan. Fenomena ini sering dirujuk sebagai “pengekalan air”.

Selain itu, perubahan dalam selera makan mungkin akan berlaku dalam tempoh ini. Wanita cenderung untuk menginginkan coklat dan makanan pembedahan.
Perubahan pemakanan juga membawa kepada kembung. Dengan senaman yang kerap,
perut kembung anda dikurangkan
.

#2. Bersenam akan menstabilkan mood

Peningkatan tahap kebimbangan adalah satu lagi tanda pra haid yang sering berfungsi sebagai isyarat untuk tempoh yang akan datang. Ingatlah pesanan orang popular sering memberi apabila seseorang itu tertekan,

“Senaman membantu anda menangani dengan tekanan”?

Ia ternyata bahawa menjadi aktif secara fizikal membawa faedah yang sama. Endorfin melakukan silap mata kerana ia membuatkan anda berasa lebih positif dan santai.

Oleh itu, anda berasa lebih baik dan kurang tertekan. Hasilnya,
 emosi bertambah baik
.

#3. Senaman ubat PMS?

Simptom lain yang dapat dikurangkan adalah kesakitan.
 Kekejangan adalah satu pengalaman
 yang menyakitkan bahawa walaupun seorang yang kuat akan berjuang untuk mengendalikan.

Apabila bersenam, endorfin dihasilkan. Endorfin adalah bahan kimia yang membantu melegakan kesakitan. Kekejangan adalah sejenis sakit menjalan akan menyebabkan badan anda untuk berasa sakit lebih berkurang.

#4. Ia masa yang baik untuk latihan intensif

Dikatakan bahawa semasa haid,
wanita boleh mendapatkan yang terbaik daripada bersenam
. Perubahan hormon menyebabkan penurunan estrogen dan progesteron.

Ini memberi kesan kepada keupayaan untuk mengakses karbohidrat dan glikogen. Dalam erti kata lain, wanita yang bersenam pada masa ini dapat melakukan dengan latihan intensif.

Ia seolah-olah mempunyai rangsangan dalam stamina, yang membolehkannya untuk menolak lebih kuat dalam tempoh masa yang pendek.

Secara keseluruhan, ia bukan satu idea yang baik untuk meneruskan senaman dengan kesakitan dalaman yang berterusan.
Walau bagaimanapun, jika dilihat dengan lebih dekat, iaitu pada haid sebenarnya adalah masa yang baik bagi wanita untuk menjadi aktif secara fizikal.

Jika apa-apa, period anda tidak boleh menghalang anda daripada kerap bersenam. Ia membantu mengurangkan keresahan bulanan anda, meningkatkan mood, dan membuat anda berasa lebih baik.

Ia juga membolehkan anda melakukannya lebih daripada kebiasaan anda pada bila-bila masa lain dalam bulan itu. Dengan itu, percayalah bahawa terdapat banyak kelebihan bersenam semasa haid.

Baca juga:

Anak Perempuan Anda Baru Haid? Ini 5 Cara Hilangkan Rasa Sakit Menstruasi

Persiapan Menjadi Anak Dara: Menjelaskan Tentang Haid Kepada Anak

Haid Tidak Teratur Punca Pendek Usia

Tip Menghilangkan Kekejangan Ketika Haid

Normal Ke Kalau Perut Kembung Ketika Haid? Cuba 7 Cara Atasinya Ini Di Rumah!


Badan Naik Ruam Akibat Cahaya Matahari? Ini Sebab Alahan Ataupun Memang Puteri Lilin?

Di tengah-tengah sistem solar, terletaknya sebuah bintang yang kita kenali sebagai matahari.
Walaupun jauhnya hampir 1.4 juta kilometer dari Bumi, tapi semua hidupan di planet ini memerlukan cahaya matahari untuk kekal hidup.

Walau bagaimanapun, bola api gergasi ini ditakuti oleh golongan puteri lilin, dan juga
 individu yang alah terhadap cahaya matahari.

Mereka yang mempunyai alergi jenis ini akan mengalami
ruam yang menyakitkan
 dan gatal-gatal pada bahagian kulit yang terdedah kepada cahaya matahari.

Tetapi, apakah punca sebenar alahan terhadap cahaya matahari? Jom baca kupasan kami di bawah.

Benarkah wujudnya alahan terhadap matahari?

Polymorphous light eruption
atau PLE merupakan satu kondisi yang menyebabkan kulit seseorang mengalami ruam timbul yang kemerah-merahan apabila terdedah kepada sinaran matahari.

Kondisi ini merupakan salah satu penyakit kulit berkaitan cahaya matahari yang paling lazim berlaku. Untuk pengetahuan anda, hampir 10% daripada populasi dunia menghidap PLE.

Selain itu, penyakit ini juga lebih banyak berlaku dalam kalangan wanita kaukasia yang berkulit putih.

Apa yang menarik adalah simptom PLE akan mula muncul ketika musim bunga dan awal musim panas apabila pesakit mula keluar dan terdedah kepada cahaya matahari.

Walau bagaimanapun, episod ruam ini akan berkurang apabila musim panas tiba pada penghujungnya.

Tetapi, pada tahun berikutnya, penyakit ini akan kembali menyerang jika penghidapnya tidak berhati-hati.

Ada individu yang mengalami PLE secara turun-temurun. Namun, ada juga yang mengalaminya setelah menggunakan beberapa jenis ubat-ubatan tertentu ataupun terdedah kepada tumbuhan seperti limau atau parsnip.

PLE selalunya akan hilang dengan sendirinya tanpa sebarang parut pada kawasan kulit dalam masa 10 hari.

Namun, mereka yang mengalami alergi terhadap cahaya matahari yang lebih teruk mungkin memerlukan preskripsi ubat-ubatan seperti
pil atau krim steroid
 untuk mengawal ruam yang mereka alami.

Solar urticaria
 – Sejenis alergi matahari kronik

Selain PLE, ada satu lagi penyakit alahan matahari kronik yang dikenali sebagai
solar urticaria
. Jika dibandingkan dengan PLE,
solar urticaria
 merupakan penyakit yang lebih teruk dan sukar untuk diuruskan.

Ruam gatal yang timbul pada kulit akibat penyakit ini selalunya akan kekal dalam masa 30 minit hinggalah 2 jam.

Pesakit pula akan sentiasa sensitif terhadap cahaya matahari. Malah, pesakit boleh diserang
kejutan anaflaksis
 jika banyak permukaan kulit yang terdedah kepada cahaya matahari dalam satu-satu masa.

Sebagai langkah berjaga-jaga, mereka yang mengalami
solar urticaria
 perlu melindungi kulit mereka sepenuhnya untuk
mengelakkan pendedahan terhadap cahaya matahari.

Walaupun anda tidak menghidap PLE ataupun
solar urticaria
, sensitiviti terhadap cahaya matahari masih boleh berlaku jika anda mengambil ubat-ubatan tertentu.

Sebagai contoh, mereka yang mengambil doxycycline,
antibiotik
 seperti sulfonamides ataupun NSAIDs seperti ibuprofen atau naproxen.

Kesemua ubat-ubatan di atas berpotensi untuk membuatkan anda lebih sensitif terhadap pancaran matahari!

Lindungi badan anda daripada pancaran terik matahari

Walaupun PLE dan
solar urticaria
 boleh terjadi pada mana-mana kawasan tubuh badan, tapi ia selalunya berlaku pada bahagian yang terdedah kepada cahaya matahari.

Sebagai contoh, ruam mudah naik pada bahagian seperti lengan, kaki, tangan dan juga leher.

Dalam kes yang serius, individu yang menghidap alergi matahari masih akan mengalami ruam walaupun telah memakai pakaian yang menutup kulit.

Kadangkala, baju yang nipis dan tembus cahaya juga tidak dapat menghalang mereka yang mengalami
solar urticaria
 daripada diserang alergi.

Walaupun begitu, bahagian yang sentiasa terdedah kepada matahari seperti muka dan belakang leher tidak pula akan naik ruam jika terdedah terlalu lama di bawah cahaya matahari.

Pelik bukan!

Atasi alergi terhadap cahaya matahari

Jika anda mempunyai alergi ataupun sensitiviti terhadap cahaya matahari, atasinya dengan mengambil langkah berikut:

Elakkan cahaya matahari semasa waktu puncak. Jika boleh, elakkan keluar rumah pada 10 pagi hingga 4 petang.

Jangan biarkan kulit terdedah kepada cahaya matahari terlalu lama. Pastikan anda tidak menghabiskan masa terlalu lama di luar rumah. Selain itu, anda juga boleh pakai pakaian yang direka khas untuk
menghalang sinaran UV
.

Pakai pakaian yang menutup kulit. Jangan lupa pakai kaca mata hitam untuk menghalang sinaran matahari daripada menembusi kulit anda.

Gunakan
pelindung matahari
. Jika boleh, gunakan jenama yang mempunyai SPF lebih daripada 30. Selain itu, pastikan anda sentiasa memakai pelindung matahari setiap 2 jam.

Elakkan pemicu alergi anda. Jangan sentuh atau makan parsnip dan limau jika tahu yang anda mempunyai alergi, ini bagi mengelakkan kulit gatal.

Jangan makan ubat yang membuatkan anda sensitif terhadap cahaya matahari. Kadangkala, beberapa jenis ubat-ubatan juga boleh menyebabkan anda jadi sensitif terhadap matahari. Dapatkan nasihat doktor.

Pakai pelembap
. Pelembap boleh membantu untuk melindungi kulit daripada cahaya matahari dan menghalang iritasi yang berlaku akibat kulit kering.

Kesimpulan

Alahan atau
sensitiviti terhadap matahari
 yang ringan boleh hilang tanpa sebarang rawatan.

Walau bagaimanapun, mereka yang alami alahan teruk perlu mengambil langkah pencegahan yang bersesuaian supaya anda tidak terdedah terlalu lama di bawah sinaran matahari.

Ruam yang terhasil akibat sinaran mentari boleh mengganggu kehidupan seharian. Oleh sebab itu, jika anda alami keadaan ini, berjumpalah dengan doktor untuk rawatan lanjut.


Minuman Teh Boleh Jadi Punca @ Penawar Cirit-birit? Atau Mungkin Kedua-duanya Sekali?

Ramai orang
menggemarinya dan menjadikannya salah satu daripada minuman ruji,
namun tidak tahu akan khasiat teh yang sebenar.

Meskipun
 ia selalu dikatakan sebagai punca kondisi cirit-birit
, namun ironinya ia juga dipercayai boleh dijadikan penawar kepada kondisi yang sama.

Persoalannya, adakah minuman teh sebenarnya adalah punca ataupun penawar cirit-birit? Jom sama-sama kita semua ikuti artikel ini dengan lebih lanjut!

Untuk mendapatkan lebih banyak info tentang Sistem Penghadaman, sila dapatkannya
di sini.

Minuman teh, kegemaran masyarakat kita!

Setiap kali tiba waktu sarapan pagi atau minum petang, minuman teh mungkin tidak akan lekang daripada fikiran kita semua.

Pelbagai
variasi teh
 termasuklah teh o, teh susu, teh hijau, teh hitam atau teh tarik, masing-masing mempunyai tarikan yang tersendiri.

Namun, ada juga individu yang tidak hanya gemar malahan ketagih untuk mengambilnya ekoran kandungan kafein yang tinggi di dalam minuman ini.

Disebabkan itu, sering kali menjadi perdebatan dalam bidang perubatan sama ada
minuman teh adalah baik atau tidak untuk kesihatan tubuh badan
.

Tenang, kami mungkin boleh menghuraikan serba sedikit mengenai keburukan, kebaikan dan khasiat teh kepada anda!

Benarkah ia boleh jadi punca cirit-birit?

Sekiranya anda pernah minum teh terlalu banyak dalam masa sehari dan
mengalami cirit-birit
 selepas itu, anda tidak keseorangan.

Ini kerana memang benar minuman teh ini boleh membawa kepada kondisi tersebut jika diambil terlalu banyak dalam masa sehari.

Ia adalah disebabkan kebanyakan minuman ini mengandungi
 kafein yang memang diketahui mempunyai fungsi dan potensi laksatif
.

 Buat anda yang belum tahu, laksatif bermaksud pelawas, pencahar atau julap yang berupaya melancarkan perjalanan tinja dalam usus.

Selain itu juga, jenis teh tertentu mengandungi gula artifisial sorbitol atau mannitol yang turut mendatangkan kesan laksatif seperti
kafein
.

Antara jenis teh yang kerap dikaitkan dengan kondisi cirit-birit adalah teh susu, teh tarik serta teh dengan pemanis artifisial.

Namun, tahukah anda minuman ini secara ironinya mungkin juga boleh dijadikan penawar kepada kondisi cirit-birit?

Baca juga:

Benarkah ia juga adalah penawar cirit-birit?

Walaupun ia selalu dikaitkan sebagai punca kondisi cirit-birit, namun sebenarnya ia juga dipercayai boleh dijadikan penawar kepada keadaan kesihatan yang sama.

Ya, penyataan ini mungkin benar kerana terdapat banyak kajian yang kata
minum teh pekat untuk cirit birit
 antara kaedah
rawatan semula jadi
yang berkesan.

Pun begitu, adalah penting untuk kalian tahu bahawa tidak semua jenis teh mempunyai kesan ini dan boleh diambil sesuka hati sahaja.

Ketika mengalami cirit-birit, elakkan mengambil:

Teh susu

Teh tarik

Teh dengan pemanis artifisial

Semasa mengalami cirit-birit, banyakkan mengambil:

Teh o

Teh bunga

Teh halia

Teh limau

Teh pudina

Teh adas

Teh kemangi

Teh licorice

Teh hijau

Teh hitam

Minuman ini mungkin sedikit sebanyak dapat membantu namun untuk merawat kondisi cirit-birit yang kronik, sila berjumpa dengan doktor.

Apa lagi khasiat teh untuk tubuh badan?

Dalam pada itu, sebenarnya mungkin wujud banyak lagi khasiat teh terhadap kesihatan tubuh badan yang ramai belum tahu.

#1. Mengawal berat badan

Ada kajian yang mengatakan bahawa jenis teh tertentu mengandungi catechin, sejenis polyphenol yang
mampu membantu individu mengawal berat badan
.

Namun sila elak daripada mengambil produk teh herba yang dijual di pasaran tanpa perakuan perubatan kerana ia mungkin mengandungi ramuan berbahaya.

#2. Membuat jantung sihat

Kajian mengatakan bahawa individu yang kerap minum teh hijau atau teh hitam,
cenderung untuk mempunyai jantung yang lebih sihat
.

Ia dipercayai adalah kesan daripada kebaikan teh yang mampu merendahkan kadar kolesterol serta tekanan darah tinggi dalam tubuh badan.

Khasiat teh #3. Bagus untuk pesakit diabetes dan kanser?

Meskipun minuman teh bukanlah mampu merawat sepenuhnya penyakit berbahaya seperti diabetes dan kanser, namun ia tetap bagus.

Menurut kajian, catechin yang terdapat dalam jenis teh sihat seperti teh hijau dan teh hitam mampu merendahkan
kadar glukosa
.

Selain itu juga, ia turut dipercayai mampu merendahkan risiko seseorang itu terkena kanser namun kajian lanjut masih perlu ada.

Konklusinya, minuman teh itu bagus atau tidak?

Sebenarnya terdapat beberapa khasiat teh yang kalian perlu tahu dan ia sangat bergantung kepada jenis teh yang diambil.

Berdasarkan artikel ini, maka dapatlah kita simpulkan bahawa jenis teh seperti teh hijau dan teh hitam adalah jenis teh yang terbaik.

Bukan sahaja ia
mampu menjadi penawar kepada kondisi cirit-birit
, malahan juga mungkin pelbagai lagi masalah kesihatan yang dihadapi.

Dalam erti kata yang lebih mudah, minuman ini akan jadi bagus jika jenis yang diambil adalah tepat dan sesuai buat anda!


Anda Disahkan Prediabetes? Ada Lagi Masa Untuk Berubah, Ikut 6 Cara Ini Elak Diabetes!

“Saya terkena prediabetes, apa perlu dilakukan sekarang? Ada sebarang pantang larang makanan untuk prediabetes?”

Bertenang, kerana anda masih belum
dikategorikan sebagai penghidap diabetes
 walaupun dikesan mengalami pradiabetes atau prediabetes.

Ini kerana, walaupun paras gula darah anda berada dalam keadaan yang tinggi, julatnya masih tidak boleh dikategorikan sebagai menghidap diabetes.

Apa yang penting sekarang, anda perlu melakukan beberapa cara atau langkah agar tidak mengalami diabetes.

Apabila anda berjaya mengelakkan diri semula daripada pradiabetes, maka risiko anda untuk mengalami diabetes juga semakin kecil.

6 tip elakkan saya terkena prediabetes

“Saya terkena prediabetes, adakah terdapat sebarang makanan untuk prediabetes?”

Jika ini juga soalan yang kerap bermain di minda anda, ada beberapa cara untuk mengembalikan keadaan anda sebelum daripada anda terkena pradiabetes.

Ini termasuklah melalui pemakanan tertentu dan mematuhi makanan untuk diabetes.

Ikuti 7 tip yang kami nyatakan di bawah ini bagi melawan prediabetes:

#1. Makan makanan sihat

Salah satu daripada faktor risiko pradiabetes ialah disebabkan pemakanan yang tinggi kandungan lemak, kalori, gula dan diet yang tidak berkhasiat.

Oleh sebab itu, langkah pertama yang perlu anda lakukan untuk
“reverse prediabetes”
 yang anda alami adalah melalui perubahan diet harian anda.

Pilihlah jenis makanan yang menyihatkan kerana ia boleh mengembalikan semula paras gula darah anda ke tahap yang normal.

Inilah pilihan makanan untuk prediabetes pertama yang perlu anda lakukan.

#2. Kerap bersenam

Faktor risiko kedua bagi kes pradiabetes adalah disebabkan kurangnya aktiviti fizikal seperti bersenam dan bersukan.

Tahukah anda,
dengan bersenam semudah berjalan kaki
, anda sebenarnya dapat menurunkan paras gula darah dengan cara meningkatkan sensitiviti insulin dalam tubuh.

Apabila insulin menjadi lebih sensitif, maka sel dalam tubuh akan dapat menyerap gula daripada aliran darah anda.

Lakukan sekurang-kurangnya 30 hingga 60 minit aktiviti fizikal
, 5 hari seminggu.

#3. Turunkan berat badan berlebihan

Salah satu fakta menarik berkenaan cara mengelakkan saya terkena prediabetes adalah melalui penurunan berat badan berlebihan.

Mengapa? Jika anda berjaya mengurangkan antara 5 hingga 10% lemak tubuh, ia sebenarnya memberikan kesan positif terhadap paras gula darah anda.

Bagaimana cara untuk turunkan berat badan dengan tepat?

Anda hanya perlu mengawal pengambilan makanan harian selain kerap melakukan senaman.

#4. Berhenti merokok

Selain meningkatkan risiko untuk mendapat penyakit jantung dan juga kanser paru-paru, merokok juga adalah salah satu daripada faktor risiko bagi kes-kes rintangan insulin, pradiabetes dan juga diabetes jenis 2.

Oleh sebab itu, salah satu kunci utama untuk menjauhkan diri anda daripada pradiabetes adalah dengan cara berhenti merokok.

Gunakan pilihan produk seperti
nicotine patch
 atau gula-gula nikotin untuk membantu diri anda menghilangkan ketagihan merokok.

Anda juga boleh menyertai
klinik berhenti merokok yang disediakan di hospital dan juga klinik milik kerajaan.

#5. Kurangkan pengambilan karbohidrat

Salah satu jenis makanan untuk elak saya terkena prediabetes adalah dengan cara mengurangkan pengambilan sumber karbohidrat.

Anda digalakkan untuk mengambil makanan yang mempunyai karbohidrat kompleks seperti sayur-sayuran, bijirin penuh dan juga kekacang.

Karbohidrat kompleks
kaya dengan kandungan serat dan lebih lambat untuk dihadam oleh perut anda.

Ia akan membuatkan anda untuk berasa kenyang dengan lebih lama dan mengelakkan peningkatan mendadak paras gula darah.

#6. Minum banyak air

Jenis air yang digalakkan untuk diminum ialah air kosong atau air mineral.

Dengan meminum banyak air, ia akan membantu anda untuk menjauhkan diri daripada pradiabetes dan juga diabetes jenis 2.

Air kosong sememangnya bertindak sebagai agen terbaik dalam membantu mengawal paras gula darah anda.

Walaupun kami mencadangkan anda untuk minum banyak air, ia tidak bermaksud kesemua jenis air minuman.

Kurangkan atau elakkan pengambilan jenis minuman bergula seperti minuman berkarbonat, jus buah-buahan dan juga minuman manis yang lain.

Kesimpulan

Anda tidak perlu risau dengan kerap memikirkan berkenaan “saya terkena prediabetes” jika anda tahu apakah tip untuk menjauhi penyakit ini.

Tip-tip yang dinyatakan seperti jenis makanan untuk prediabetes, boleh membantu mengeluarkan anda daripada peringkat prediabetes jika anda melakukannya dengan bersungguh-sungguh.

Masih tidak terlambat untuk anda menyelamatkan diri daripada menghidap diabetes.


Awasi Strok Jika Anda Ada Diabetes

Strok sangat terkait rapat dengan diabetes. Bukan sahaja strok, diabetes atau kencing manis juga merupakan faktor risiko bagi banyak penyakit lain termasuk:

Penyakit jantung iskemik.

Tekanan darah tinggi.

Penyakit buah pinggang.

Kebiasaannya, strok tidak akan hadir secara bersendirian. Apa seseorang terkena serangan strok, pemeriksaan perlu dilakukan untuk mengesan penyakit-penyakit yang berkaitan seperti yang disebutkan di atas. Sebagai faktor risiko nombor dua bagi strok selepas tekanan darah tinggi, pesakit diabetes haruslah berjaga-jaga dan memastikan agar kadar gula di dalam darah sentiasa terkawal.

Bagaimana dua penyakit ini berkaitan?

Pesakit diabetes mempunyai
risiko 1.5 kali lebih tinggi
 untuk mengalami strok berbanding orang biasa. Selain itu, dua penyakit ini juga banyak berkongsi faktor risiko yang sama termasuk:

Berat badan berlebihan.

Kolesterol tinggi di dalam darah.

Merokok.

Hampir semua makanan yang kita makan akan diuraikan kepada glukosa untuk diambil oleh sel-sel badan sebagai makanannya. Bagi membolehkan glukosa ini diambil, hormon insulin akan dibebaskan oleh kelenjar pankreas. Bagi pesakit kencing manis, insulin yang dihasilkan adalah terlalu sedikit (jenis 1) atau insulin yang ada tidak dapat digunakan oleh sel-sel terbabit (jenis 2).

Hasilnya, kadar glukosa di dalam darah akan meningkat, dalam masa yang sama sel-sel badan masih tidak mendapatkan makanan. Semakin lama, glukosa yang tinggi itu akan menyebabkan pertambahan lemak di dalam saluran darah sehingga ia menjadi sempit. Saluran darah yang sempit mengurangkan aliran oksigen ke otak dan membawa kepada strok.

Gaya hidup sihat dan rawatan membantu mengawal glukosa darah

Dengan mengamalkan gaya hidup sihat serta mengikuti rawatan yang betul, strok dapat dicegah. Apa yang anda boleh lakukan?

Amalkan diet sihat – tinggi serat dan kurang lemak serta gula.

Kekalkan berat badan yang sihat berpandukan
Indeks Jisim Badan (BMI)
 dan ukur lilit pinggang.

Berhenti merokok.

Amalkan senaman berkala sekurang-kurangnya 3 kali seminggu, 30 minit setiap sesi.

Elakkan atau kurangkan alkohol.

Sila berbincang dengan doktor anda tentang rawatan yang sesuai dengan keadaan semasa anda. Rawatan bagi diabetes adalah banyak termasuk ubat-ubatan dan insulin. Tempoh masa yang lama diperlukan sebelum darah menjadi sempit dan serangan strok berlaku. Ia mungkin tidak menunjukkan apa-apa simptom dalam tempoh berkenaan. Oleh itu, langkah pencegahan harus diambil awal semasa glukosa darah masih boleh dikawal dan tiada apa-apa komplikasi berlaku.


Apa Sebenarnya Hand Sanitizer Ni?

Kalau kita lihat di wad
hospital
, pada setiap katil, mesti ada
hand sanitizer.
 Nak tau apa sebenarnya fungsi
hand sanitizer
? Ikuti artikel ini untuk mengetahuinya dengan lanjut.

Cuci tangan dapat menghindarkan penyakit berjangkit?

Apabila Ignaz Semmelweis mengutarakan pendapat berkaitan dengan agen penyebaran penyakit melalui sentuhan tangan pada zaman sebelum penemuan mikroorganisma, beliau dikecam hebat oleh ahli akademik yang lain. Kata mereka, “Tidak mungkin penyakit ini disebarkan melalui agen kecil yang kita tidak boleh lihat dengan mata kasar. Penyakit disebarkan oleh
miasma
(kabus yang berisi zarah dari jisim reput)”.

Namun setahun selepas kematian Ignaz, mereka menemui bukti berkenaan dengan teori yang diutarakan olehnya melalui mikroskop yang dicipta oleh Antoni van Leeuwenhoek. Ini menunjukkan bahawa penyebaran penyakit dapat dielakkan dengan mengamalkan satu langkah mudah sebelum melakukan sesuatu; basuh tangan. Maka tidak hairanlah, Ignaz berjaya menurunkan kadar kematian perempuan bersalin dengan hanya mewujudkan polisi basuh tangan sebelum memeriksa pesakit yang lain. Ia dapat mengurangkan risiko penyebaran penyakit berjangkit!

Hand sanitizer
, kaedah efektif dalam menjamin kebersihan tangan?

Terdapat beberapa kaedah yang dapat digunakan dalam memastikan tangan kita sentiasa bersih, salah satu daripadanya adalah dengan menggunakan
hand sanitizer
.
Hand sanitizer
adalah merupakan cecair yang mengandungi alkohol bagi membasmi mikroorganisma. Ini sering dianggap sebagai satu kaedah yang selesa dan boleh diterima pakai oleh setiap individu dalam memastikan tangan tidak basah dek air dan sabun. Tambahan pula,
ia
boleh dibawa kemana-mana dengan mudah. Anda boleh membeli sebotol kecil
hand sanitizer
di mana-mana cawangan farmasi atau kedai runcit dan ia boleh dimasukkan ke dalam poket.

Namun ada sesetengah perkara perlu kita gunakan air dan bukan
hand sanitizer
 seperti selepas menggunakan tandas, sebelum dan selepas menjamu selera menggunakan tangan dan jika tangan kotor selepas menggunakan baja kerana menurut Pusat Kawalan Penyakit Berjangkit (CDC),
ia
tidak boleh membasmi bahan kimia yang terkandung di dalam baja. Jangan pula selepas menjamu selera di kedai mamak, anda tidak membasuh tangan dan hanya menggunakan
hand sanitizer
. Itu bukanlah satu langkah yang bijak!

Menurut pandangan doktor pakar penyakit berjangkit, Dr Aaron E Glatt, membasuh tangan menggunakan air dan sabun sepatutnya dijadikan sebagai satu prioriti buat setiap individu.
Hand sanitizer
boleh digunakan namun perlulah digunakan sebagai cecair tambahan bagi mencegah penyebaran kuman kepada individu yang lain. Bakteria seperti
Clostridium difficile
tidak boleh dibasmi dengan hanya menggunakan
hand sanitizer,
begitu juga dengan
Norovirus
. Oleh itu, amat penting bagi kita untuk memahami bahawa fungsinya

ini adalah seperti suplemen makanan. Kebersihan tangan boleh diperkuatkan dengan penggunaan
hand sanitizer.

Konklusi

Bagi mereka yang gemar menggunakan
hand sanitizer
, perlulah diingatkan bahawa fungsinya tidak dapat menggantikan kaedah membasuh tangan dalam menjamin kebersihan tangan kita. Namun, ia merupakan satu alternatif yang berkesan dalam membasmi sekumpulan besar mikroorganisma terutamanya
hand sanitizer
yang mempunyai kepekatan alkohol yang tinggi.

Hello Health Group
 tidak menyediakan nasihat perubatan, diagnosis, atau rawatan.


4 Cara Mudah Cegah Ulser Kaki Akibat Diabetes! Kena Pakai Kasut Sesuai?

Umum sudah tahu bahawa penyakit
kencing manis boleh bawa banyak jenis komplikasi
 bahaya dan antara yang jadi mimpi ngeri buat pesakit adalah ulser kaki. Justeru, setiap pesakit harus mengambil berat penjagaan kaki diabetes.

Ini kerana kondisi itu biasa dan boleh terjadi kepada penderita kencing manis sama ada mereka sedar atau tidak sekali gus
 meningkatkan risiko kaki tidak dapat diselamatkan
.

Persoalannya, apa dan bagaimana untuk elak ulser kaki serta bagaimana penjagaan kaki diabetes ini? Jom teruskan membaca!

Penjagaan kaki diabetes:
Apa itu ulser kaki?

Untuk pengetahuan anda semua, ia merupakan kondisi di mana ulser mula muncul pada kaki pesakit kencing manis akibat daripada luka yang lambat atau tidak dirawat.

Ia adalah antara komplikasi berbahaya yang mungkin akan berlaku jika
 kadar gula dalam darah penderita diabetes itu terlalu tinggi
 serta tidak terkawal (hiperglikemia).

Apa yang jadi kebimbangan di sini adalah ia biasa dan boleh terjadi tanpa anda sedar kerana individu dengan diabetes cenderung tidak rasa sakit pada kaki jika ada luka.

Angkara kerosakan saraf neuropati diabetik
, kebanyakan kes ulser kaki terjadi akibat luka pada kaki yang terbiar kerana mereka tidak tahu atau perasan tentang penjagaan kaki diabetes.

Jika dibiarkan begitu sahaja, maka ulser ini mungkin tidak lagi mampu untuk sembuh sendiri selain tinggi risiko mendapat jangkitan dan seterusnya kaki perlu dipotong (amputasi).

Bagaimana penjagaan kaki diabetes dan cara cegah ulser kaki?

Disebabkan itu pula, pesakit kencing manis wajar untuk mengambil inisiatif yang perlu dalam usaha penjagaan kaki diabetes dan mencegah ulser daripada berlaku dan menyelamatkan kaki anda.

Berikut adalah antara petua yang anda boleh cuba amalkan untuk cegah kondisi ini daripada berlaku:

#1. Elak melakukan aktiviti yang lasak

Tidak dinafikan bahawa
aktiviti fizikal seperti bersukan atau bersenam
 juga adalah cara untuk mengawal kadar gula dalam darah anda namun anda perlu berwaspada.

Ini kerana ada banyak jenis aktiviti lasak yang mungkin boleh meningkatkan risiko untuk tubuh badan anda mengalami kecederaan terutamanya pada bahagian kaki.

Contohnya, ketika anda bermain bola sepak, futsal atau lain-lain olahraga yang sudah pasti akan beri tekanan pada kaki lebih-lebih lagi dengan kasut yang tidak sesuai.

Disebabkan itu juga, anda harus lebih bijak untuk memilih aktiviti fizikal yang kurang lasak lagi sihat seperti yoga, tai chi, zumba dan sebagainya agar kurang risiko.

Dengan ini, maka anda
mampu mengelak daripada berlaku sebarang kecederaan
 berupa lecet atau luka yang seterusnya mungkin boleh bawa kepada masalah ulser pada kaki.

#2. Penjagaan kaki diabetes, sentiasa pakai kasut yang sesuai

Perkara paling utama adalah
kasut yang anda pakai itu mesti sesuai
 dari segi saiz kerana ia tidak boleh terlalu ketat atau terlalu longgar atau kesan buruk akan datang.

Memandangkan panjang dan lebar kaki anda itu mungkin akan berubah seiring usia, maka sila ukur saiz kaki anda setiap kali ingin membeli dan memakai kasut yang baru.

Sebenarnya, saiz kasut yang paling sesuai adalah apabila ia ada jarak sekurang-kurangnya setengah inci daripada kaki anda kerana kasut tidak boleh melekat pada kaki.

Begitu juga jika anda pakai sarung kaki. Sila pastikan stoking yang anda gunakan itu sentiasa bersih, kering serta sesuai saiznya agar darah dapat terus mengalir dengan baik.

Dengan ini, maka anda mampu mengelak tekanan daripada kasut yang membuat kulit kaki melecet
sekali gus mengurangkan risiko luka
 dan seterusnya ulser pada kaki.

#3. Kerap periksa kaki dari masa ke masa

Pakar menyarankan penjagaan kaki diabetes adalah agar anda kerap periksa kaki dari masa ke masa untuk lihat jika ada sebarang luka, lecet, nanah atau sebarang keabnormalan lain pada kaki anda.

Ini terutamanya jika anda ada penyakit kencing manis kerana daripada
kecederaan yang serba kecil itulah mungkin akan jadi punca
 kepada masalah ulser kaki.

Oleh itu, anda perlu periksa kaki sekurang-kurangnya sekali sehari untuk melihat sebarang tanda jangkitan, kemerahan atau kebengkakan pada sekitar kawasan kaki.

#4. Rawat kondisi diabetes yang dialami

Akhir sekali, sebenarnya ulser kaki adalah bermula daripada penyakit itu sendiri. Ia sekali gus menunjukkan bahawa anda perlu rawat kondisi ini terlebih dahulu dan menitikberatkan penjagaan kaki diabetes.

Caranya,
sila rawat, jaga dan kawal kadar gula dalam darah
 tubuh badan anda itu daripada menjadi terlalu tinggi dengan mengamalkan diet dan gaya hidup yang lebih sihat.

Jika anda ada sebarang masalah atau komplikasi berkaitan penyakit ini, maka sila segera berjumpa doktor untuk berkomunikasi dan mendapatkan konsultasi sebelum terlambat.


Hubungan Toksik, Ini 14 Tanda Anda 'Kaki Kongkong'! Jangan Teruskan Kalau Nak Kekal Lama

Apa itu perkahwinan toksik? Amnya
ada beberapa perkara yang mungkin kelihatan normal untuk dilakukan, tetapi
ia sebenarnya boleh merosakkan hubungan perkahwinan anda
.

Apakah perkara-perkara tersebut? Ikuti jawapannya di bawah ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Contoh situasi yang boleh anda gambarkan perkahwinan toksik

Ada sesetengah pasangan, tidak kira suami mahupun isteri, mempunyai sedikit isu berkaitan layanan kepada pasangannya.

Memandangkan pasangannya tidak memiliki ciri atau perangai sepertinya, segala perkara yang dilakukan akan kelihatan salah dan sentiasa mempunyai kesilapan.

Adakalanya, pasangan anda akan melakukan beberapa perkara yang sedikit menjengkelkan pada pandangan anda tanpa sengaja.

Contohnya, suami anda telah menghilangkan kunci
kereta
 tanpa sengaja, mempunyai selera fesyen yang teruk atau terlupa untuk memakan ubat seperti yang sepatutnya.

Kemudian berlakulah sedikit drama di mana anda bertindak seolah-olah anda merupakan
ibu atau bapa
 kepada suami anda. Bagaimana?

Anda memarahinya kerana menghilangkan kunci kereta yang tidak disengajakan itu.

Anda juga menyuruh suami memakai pakaian yang anda beli, semata-mata tidak mahu melihatnya berketerampilan tidak kena pada
mata
anda.

Tanpa anda sedari itu adalah
ciri-ciri pasangan yang toksik.

Baca juga:

Kenapa anda tidak patut melayan pasangan suami isteri anda seperti seorang kanak-kanak?

Adakah ini yang dikatakan sebagai
hubungan yang sihat
? Tidak sama sekali.

Inilah contoh yang dikatakan sebagai satu layanan seolah-olah suami anda adalah seorang kanak-kanak.

A
pabila anda melayannya sebegini rupa, ini hanya akan menunjukkan bahawa anda kurang atau tidak menerima diri si dia seadanya.

Ia juga menunjukkan bahawa anda kurang menghormati pilihan pasangan anda sendiri.

Selain itu, layanan seperti ini hanya akan merendah-rendahkan si dia dan menjadikan dirinya tidak produktif.

Pasangan anda akan perlahan-lahan menjadi marah atau berasa geram terhadap
controlling issue
 yang anda lakukan ini. Maka, secara perlahan-lahan juga anda telah mula
merosakkan hubungan perkahwinan yang telah terjalin
.

Tanda-tanda terdapatnya ‘tingkah laku keibubapaan’ dalam perkahwinan toksik

Tingkah laku keibubapaan hanya sesuai dalam situasi antara anda dan anak anda.

Ia tidak sesuai digunakan sama sekali terhadap pasangan kerana ia menanda perkahwinan toksik. Antara tingkah laku yang menunjukkan tanda-tanda penguasaan anda terhadap si dia ialah:

Anda memilih pakaian yang anda rasa dia patut pakai. Anda singkirkan kegemaran dan pilihannya

Gaya perbualan bersama si dia mempunyai nada suara keibubapaan

Anda meletakkan makanan ke dalam pinggan si dia dan memotongkan daging untuknya

Anda
memaksanya untuk menghabiskan makanan
 atau makan kesemua sayuran yang tidak disukainya

Mengejutkan si dia pada setiap pagi mengikut waktu yang anda inginkan

Anda mengemaskan beg pakaiannya walaupun pasangan anda lebih gemar melakukannya sendiri

Anda
menyikat rambutnya
 mengikut minat anda

Anda percaya bahawa salah satu daripada peranan anda adalah untuk memperbetulkan kelakuan mereka

Anda bersifat terlalu melindungi (
overprotective
)

Anda membuat janji temu doktor untuk pasangan anda

Anda membeli pakaian untuk si dia

Anda mengisi borang-borang perubatan dan undang-undang untuknya

Anda kemaskan segala perkara yang ditinggalkan oleh si dia

Anda mengetahui keberadaan segala perkara peribadi milik pasangan anda seperti cermin mata, kunci kereta atau dompet

Bagaimana anda boleh menghentikan perkahwinan toksik ini?

Perkara pertama yang perlu anda sedar adalah sikap keprihatinan kepada pasangan anda adalah sesuatu yang normal.

 Ia mula menjadi tidak normal apabila anda melebihi batas yang sepatutnya dengan mula mengawal tingkah laku pasangan anda seperti seorang kanak-kanak.

Antara perkara yang boleh dilakukan untuk menghentikan tingkah laku ini ialah:

Berbincang bersama suami isteri dalam semua hal
, seperti isu kekotoran yang dilakukannya dan dia perlu membersihkannya sendiri

Berhati-hati dengan tindakan anda dan berhenti melayaninya seperti seorang kanak-kanak

Jangan sentiasa memperbetulkan atau mengkritik segala tindakan remeh
 yang dilakukan oleh si dia. Contohnya, jangan mengkritik caranya melipat pakaian atau caranya mengemas bilik

Biarkan pasangan anda melakukan sedikit kesilapan dan hadapi kesannya disebabkan oleh
tingkah lakunya
 sendiri

Elakkan penggunaan nada ‘keibubapaan’ apabila bercakap bersama si dia

Terima kenyataan bahawa si dia sememangnya tidak suka dilayan seperti seorang kanak-kanak

Dapatkan khidmat kaunseling jika ia tidak berkesudahan

Jika anda atau pasangan anda benar-benar tidak boleh menghentikan tingkah laku sebegini, ini bermakna bahawa terdapat sedikit masalah atau perkara yang tidak normal berlaku dalam perhubungan anda.

Apa yang perlu dilakukan adalah dengan pergi
mendapatkan perkhidmatan kaunseling atau terapi pasangan daripada kaunselor
 yang bertauliah.

Ini adalah langkah yang boleh anda lakukan jika perkahwinan toksik benar-benar tidak dapat dihentikan dan memberi kesan negatif terhadap kehidupan anda.


Kalau Mahu 10 Manfaat Kesihatan Ini, Kena Jaga Makanan & Buat Senaman!

“Jagalah tubuh badan tu, nak guna lama kan?”. Peringatan yang mungkin agak mudah ini sebenarnya sangat penting untuk diingati kita semua. Ini kerana tubuh badan yang telah dikurniakan adalah satu amanah yang wajar dijaga dengan baik agar senantiasa sihat untuk menjalani kehidupan seharian. Sebenarnya, penjagaan tubuh badan bukanlah sesukar mana kerana petua sihat yang paling utama
adalah dengan jaga makanan dan buat senaman
!

Namun, masih ramai yang tidak amal petua sihat ini…

Meskipun petua sihat ini kelihatan dan kedengaran mudah sahaja, namun masih ramai yang tidak amalkan pengambilan makanan dan senaman yang sihat.

Ini tentu sekali telah didalangi oleh faktor di mana pilihan individu itu sendiri memilih untuk mengamalkan gaya hidup yang tidak sihat.

Tabiat seperti
menghisap rokok
,
meminum alkohol
 serta banyak
menghabiskan masa di hadapan skrin gajet
 dilihat sebagai normal masa kini.

Sedangkan mereka mungkin sedar akan akibatnya, namun ia masih diamalkan dan ini merupakan sesuatu yang perlu diubah dengan kadar segera.

Bagaimana? Caranya adalah untuk anda semua cuba tinggalkan segala tabiat buruk yang dimiliki dan cuba amalkan 2 petua sihat yakni jaga makanan dan buat senaman!

Petua sihat pertama: Makanan!

Maksud makanan sihat adalah pengambilan atau pengamalan diet seimbang dari segenap nutrisi diperlukan oleh tubuh badan.

Jangan hanya sekadar ambil banyak protein untuk otot yang sasa, sebaliknya fokuskan juga kepada kumpulan makanan yang lain.

Justeru sila ubah diet anda dengan kadar segera dengan berpandukan kepada formula ‘
suku-suku-separuh
‘ yang menjadi saranan pakar diet.

Selain kesihatan tubuh badan anda yang pasti akan meningkat, berikut adalah manfaat kesihatan jika anda jaga makanan serta minuman:

#1. Anda akan lebih bertenaga

Makanan yang sihat akan membekalkan tenaga untuk sepanjang hari yang sangat penting untuk meningkatkan produktiviti anda.

#2. Anda akan gemar bereksperimen

Sekali anda sudah cuba makan secara sihat, maka keterbiasaan itu akan menjadikan anda lebih gemar bereksperimen dengan menu sihat yang lain.

#3. Anda tidak lagi bergantung kepada
fast food

Makanan ringan atau segera memang sedap namun tidak sihat
 dan ia mampu dilupakan hanya dengan amalan diet yang lebih seimbang.

#4. Anda berubah tanggapan tentang makanan

Jika sebelum ini ‘anda hanya akan makan jika makanan itu sedap’, tetapi ia mungkin berubah kepada ‘anda hanya akan makan jika makanan itu sihat’.

#5. Orang di sekeliling juga akan terima manfaat

Meskipun hanya anda seorang yang makan secara sihat, ia akan membuatkan orang di sekeliling menjadikan anda sebagai seorang
role model
.

Petua sihat kedua: Senaman!

Maksud senaman sihat adalah kesanggupan dan kekerapan anda melakukan senaman bagi tujuan menyihatkan tubuh badan.

Tanpa mengira ia adalah
 sukan lasak, yoga, aerobik, zumba, poco-poco atau sebagainya
, anda perlu bersenam sekurang-kurangnya seminggu sekali.

Ya, mungkin agak sukar untuk mengamalkannya terutama jika anda sudah terbiasa dengan gaya hidup sedentari. Walau bagaimanapun, perkara ini wajar diubah segera.

Dengan senaman yang sihat, berikut adalah manfaat kesihatan yang boleh diperolehi:

#1. Anda lebih menghargai tubuh badan

Dengan bersenam, anda akan sedar kekuatan dan ketahanan tubuh badan bakal meningkat sekali gus menjadikan senaman itu lebih bermakna.

#2. Kesihatan diri akan meningkat

Tidak perlu dihuraikan lagi, aktiviti senaman yang sihat sudah tentu akan membuat kesihatan tubuh badan secara umumnya akan meningkat.

#3. Keyakinan diri akan bertambah

Lebih sihat, kuat dan cantik tubuh badan anda, maka keyakinan diri untuk berdepan dengan masyarakat juga akan menjadi lebih tinggi.

#4. Kehidupan seks lebih hebat

Pelbagai kajian telah membuktikan bahawa mereka yang kerap bersenam
akan lebih hebat di ranjang bersama pasangan
 berbanding mereka yang tidak.

#5. Anda akan menjadi inspirasi

Ahli keluarga, sahabat atau orang di sekeliling mungkin akan menjadikan anda sebagai inspirasi untuk mencuba gaya hidup yang lebih sihat.

Petua sihat ini mudah asalkan kalian berani berubah!

Akhir kata, sebenarnya adalah tidak sukar untuk menjayakan dua petua sihat ini asalkan kalian berani berubah!

Mulai hari ini, sila buang segala tabiat buruk anda dan mula jaga makanan dan buat senaman secara sihat ya?


Kesan Kemalangan Jalan Raya, Pita Suara Boleh Hilang Kemampuan Untuk Bertutur?

Terdapat banyak kesan kemalangan jalan raya dalam aspek kesihatan yang mungkin akan terjadi kepada mangsa yang terlibat.

Sama ada dari segi fizikal atau mental,
 tubuh badan mungkin akan mengalami kesan
 yang memerlukan masa untuk pulih.

Selain trauma, lebam, luka dan patah tulang, ada satu lagi akibat kemalangan jalan raya yang jarang diutarakan yakni kerosakan pita suara.

Untuk ketahui lebih lanjut tentangnya, jom teruskan bersama ikuti artikel ini!

Statistik kemalangan jalan raya di Malaysia

Kadar kes kemalangan di jalan raya negara kita adalah sangat tinggi dengan jumlah kematian yang boleh dikatakan amat menakutkan.

Menurut kajian terkini pada tahun 2019, purata kes maut di atas jalan raya adalah sekitar 7,000 hingga 8,000 orang setahun.

Jika dipuratakan,
sekitar 20 orang maut setiap hari di jalan raya negara ini
! Apa puncanya?

Apa punca kemalangan jalan raya?

Secara umumnya, apa yang kita boleh konklusikan sebagai punca kemalangan trafik ini adalah disebabkan oleh sikap individu itu sendiri.

Bukan semua tapi wujud segelintir pemandu atau penunggang kenderaan yang hanya memikirkan diri sendiri tanpa menghiraukan orang lain.

Antara
 punca biasa yang dikaitkan dengan kemalangan jalan raya
 termasuklah:

Memandu dalam keadaan mabuk

Melanggar lampu isyarat merah

Menukar lorong tanpa signal

Memandu sambil bermain gajet

Memandu dengan sangat laju

Tanpa mengira puncanya, ia tetap akan mendatangkan kesan yang kekal terhadap mangsa dari segi fizikal serta mental, jadi bertanggungjawablah.

Apa kesan kemalangan jalan raya?

Tanpa dapat disangkal lagi, perkara yang sudah tentu paling ditakuti berisiko tinggi terjadi
 akibat kemalangan trafik adalah kematian
.

Ia diikuti pula dengan kesan yang juga membimbangkan yakni kelumpuhan, keilatan, kecederaan atau kerosakan fungsi tubuh badan.

Antara kerosakan fungsi tersebut mungkin banyak berfokuskan pada sistem saraf, tulang, tisu serta otot sahaja kerana ia adalah antara anggota terpenting manusia.

Namun perhatian sangat kurang diberikan terhadap
anggota badan yang juga boleh rosak dan mengakibatkan masalah pertuturan
 iaitu pita suara.

Persoalannya, bolehkah pita suara rosak akibat kemalangan trafik?

Bolehkah pita suara rosak akibat kemalangan?

Sebelum pergi dengan lebih lanjut, adalah wajar untuk kita semua berkenalan dengan pita suara ini terlebih dahulu.

Untuk pengetahuan anda, pita suara (kotak suara/kord suara) adalah sejenis tisu otot yang wujud pada tekak dan berfungsi untuk menghasilkan bunyi.

Ia mempunyai 2 bahagian yang serupa iaitu kiri dan kanan serta mempunyai 3 lapisan;
squamous
,
lamina propria
 dan
vocalis
 dengan fungsi tersendiri.

Cara ia berfungsi adalah dengan bergetar apabila terkena udara yang keluar dari paru-paru bagi membolehkan seseorang itu bercakap atau bernyanyi.

Jadi, apakah yang akan terjadi jika
 berlaku sebarang kerosakan tisu otot pada tekak ini
? Tentu sekali akan berlaku masalah pertuturan!

Bagi menjawab persoalan di atas tadi, ya, memang benar pita suara boleh rosak akibat kemalangan jalan raya.

Bagaimanakah kondisi ini boleh berlaku?

Apabila terlibat di dalam kemalangan trafik yang membabitkan kenderaan, sudah pasti akan berlaku hentakan, kejutan atau tekanan pada tubuh badan.

Sekiranya ada pergerakan yang melibatkan kawasan larinks (di mana pita suara ini terletak) maka wujud kemungkinan sistem saraf di kawasan ini terjejas.

Kesannya,
 tisu dan otot pada kawasan ini juga mungkin akan rosak
 lantas mengakibatkan paralisis pita suara.

Akibatnya, anda mungkin akan hilang atau kurang kemampuan untuk bertutur dengan baik malahan juga untuk bernafas atau menelan makanan.

Jika ia berlaku kepada anda, apakah yang perlu dilakukan untuk merawatnya?

Apakah yang perlu dilakukan oleh mangsa?

Dalam kebanyakan kes yang pernah direkodkan, pita suara rosak akan menyebabkan kerosakan yang bersifat kekal jika tidak dirawat.

Namun, kalian mungkin tidak perlu berputus asa untuk berusaha bagi mengembalikan kemampuan bertutur dengan 3 cara berikut:

#1. Terapi suara

Antara cara yang boleh dicuba adalah terapi suara untuk mengembalikan komunikasi saraf di antara otak dan laring penderita.

Ketika ini juga, pakar patologi akan membantu anda untuk melakukan
senaman berkala bagi melatih kembali fungsi pita suara
.

#2. Penyuntikan

Prosedur ini memerlukan doktor untuk menyuntik material tertentu ke dalam otot ini agar ia lebih mudah untuk bergerak dan berfungsi.

Caranya adalah dengan menyuntik laring anda dengan material tertentu untuk membetulkan kembali kedudukan dan keadaan seperti asalnya.

#2. Pembedahan

Akhir sekali, penderita mungkin terpaksa melakukan pembedahan untuk membaiki semula struktur akibat kerosakan atau kelumpuhan pita suara manusia.

Jadi, mangsa kemalangan jalan raya yang mengalami kondisi pita suara rosak tidak harus terus berdiam dan berusaha semampunya untuk kembali bertutur.


Ini Kesan Suami Terlalu Cepat Terlepas Ketika Bersetubuh! Boleh Juga Jejaskan Kesuburan?

Tahukah anda bahawa pancutan air mani pramatang boleh mendatangkan kesan negatif?

Dalam konteks hubungan seksual suami isteri, kenikmatan dan kepuasan adalah perkara yang paling penting. Tanpanya, hambarlah kehidupan di kamar tidur kalian berdua.

Pun begitu, projek asmara anda dan pasangan mungkin akan terganggu sekiranya wujud pelbagai masalah. Antara yang biasa terjadi adalah ketidakmampuan seksual.

Setiap kali berbicara tentang kelemahan seksual, encik suami selalunya yang akan dipersalahkan dengan masalah
lemah libido
,
ereksi tidak kuat
 serta
 ejakulasi pramatang
.

Jom sama-sama kita ikuti artikel ini untuk mengetahui dengan lebih lanjut mengenainya!

Apa itu ejakulasi pramatang?

Buat anda yang belum tahu,
ejakulasi pramatang (PE) adalah satu keadaan di mana lelaki mengalami kondisi pancutan air mani pramatang atau pancut terlalu cepat semasa berasmara dengan pasangan
.

Menurut kajian yang dijalankan oleh National Health Services terhadap 500 pasangan di UK, waktu yang normal untuk lelaki ejakulasi adalah kira-kira 5 minit setengah selepas melakukan seks.

Sekiranya kurang daripada waktu itu, ia masih lagi dikira sebagai normal. Namun jika lelaki hanya mampu bertahan selama seminit atau kurang, ia sudah dikategorikan sebagai ejakulasi pramatang.

Masalah ini sebenarnya banyak dihadapi oleh pasangan suami isteri termasuklah di negara kita. Pun begitu, tidak ramai yang berani untuk meluahkannya ekoran rasa malu, takut atau ego.

Sebenarnya, ia tidak boleh dibiarkan begitu sahaja tanpa mendapatkan rawatan.

Oleh itu, sila ketahui punca sebenar pancutan air mani pramatang terlebih dahulu.

Apa punca ejakulasi pramatang?

Mungkin ramai yang mengalaminya tanpa mengetahui apa punca sebenar kondisi ini berlaku. Untuk pengetahuan anda, ia terjadi akibat dua faktor utama iaitu fizikal dan mental.

Faktor fizikal:

Disfungsi erektil (ED)

Kandungan hormon dalam tubuh badan tidak normal

Kandungan bahan kimia otak (
neurotransmitters
) tidak stabil

Kurang serotonin pada otak

Jangkitan pada prostat
 atau uretra

Genetik

Faktor mental:

Stres

Kemurungan

Kegelisahan

Kebimbangan

Serba salah

Kurang keyakinan diri

Pertama kali melakukan seks

Pernah diganggu secara seksual

Berasa tubuh badan tidak menarik

Masalah perhubungan

Sekiranya tidak dirawat dengan segera, ia boleh
mendatangkan beberapa kesan negatif terhadap kesihatan tubuh badan kalian secara total termasuklah pada aspek kesuburan
.

Ini kesan pancutan air mani pramatang!

Seperti mana yang dapat kita jangka, masalah pancutan air mani pramatang atau terlalu awal ketika bersenggama ini sudah tentu akan mendatangkan kesan negatif.

Ada juga yang percaya bahawa ia akan menjejaskan kesuburan! Benarkah penyataan ini?

Pertama sekali, kita perlu tahu bahawa
ejakulasi pramatang yang dialami oleh suami tentu sahaja akan membuat kehidupan seksual menjadi hambar
.

Mungkin ia tidak begitu memberi masalah kepada pihak lelaki kerana mereka tetap juga akan berasa nikmat serta puas. Namun bagi wanita, lain pula halnya.

Dalam pada itu, ia turut menjejaskan keyakinan terhadap diri sendiri bagi lelaki dan juga wanita. Akibatnya, hubungan seks tidak lagi menjadi satu kenikmatan yang dinantikan.

Namun apa yang lebih membimbangkan adalah masalah ejakulasi pramatang akan memberi
kesan kepada kesuburan
lantas menyebabkan kesukaran untuk pasangan mengandung.

Ini kerana
ia akan membuat proses persenyawaan sperma dan telur lebih sukar
 akibat ejakulasi yang tidak tepat waktu serta tempat (
intravaginally
).

Jadi, sesuatu perlu dilakukan untuk menyelesaikan masalah ini.

Apa yang perlu dilakukan?

Sekiranya pancutan air mani pramatang terjadi, jangan terlalu cepat berasa risau. Sebaliknya,
 cuba lakukan petua berikut terlebih dahulu
:

Melancap sebelum melakukan seks

Lakukan babak foreplay lebih lama

Teknik squeeze (memicit zakar setiap kali rasa mahu terpancut)

Teknik stop-start (menarik keluar zakar daripada faraj setiap kali rasa mahu terpancut dan mulakan semula setelah berasa lega)

Pengambilan ubatan seperti fluoxetine, paroxetine, sertraline dan clomipramine dengan preskripsi doktor

Penggunaan krim atau spray pada zakar untuk membuat ia kebas sebelum melakukan seks

Menjalani terapi psikologi dan kelakuan bersama pakar

Menurut kajian Urology Care Foundation di US, hampir 95 dari 100 lelaki akan berjaya mengatasi masalah ejakulasi pramatang sekiranya mengikuti petua yang disenaraikan di atas.

Namun masih ada yang gagal. Pun begitu, anda tidak boleh berputus asa dan terus mendapatkan konsultasi dari pakar demi kesejahteraan kehidupan rumah tangga anda dan pasangan.


Ada Ulser Di Kemaluan Yang Tidak Sakit?, AWAS Ia Mungkin Tanda 5 Sifilis Ini!

Antara simptom utama yang menunjuk kepada penyakit sifilis
 adalah kewujudan ulser kemaluan yang tidak sakit.

Manusia adalah bekalan semula jadi bakteria ini kerana ianya tidak mampu untuk hidup dengan lama di luar badan manusia.

Ini disebabkan oleh ketidakupayaan bakteria ini untuk menghasilkan makronutriennya sendiri, menyebabkan ia perlu bergantung kepada hos.

Jenis Sifilis Dan Simptomnya

Jenis Primer

Sifilis primer adalah jenis sifilis yang kerap ditujukan apabila seseorang itu berbicara tentang
sifilis sebagai jangkitan kelamin
, mahupun sifilis secara umum.

Hal ini kerana simptomnya membabitkan alat kelamin secara terus dan juga hubungan seks.

Jika anda perasan adanya kewujudan ulser pada kemaluan anda atau pernah perasan kewujudan ulser tersebut satu ketika dahulu, anda mungkin menyangkakan ianya tidak berbahaya kerana ianya tidak menyakitkan dan selepas beberapa minggu, ia hilang dengan sendirinya.

Pemerhatian ini mungkin menyebabkan anda merasakan punca kepada masalah ulser tersebut telah hilang apabila ulser tersebut sembuh.

Itu adalah tanggapan dan reaksi yang biasa namun tanggapan itu sebenarnya sangat berbahaya kerana perincian ulser yang disebut tadi adalah ciri-ciri penyakit Sifilis Primer.

Biarpun anda tidak mendapatkan rawatan pada tempoh kewujudan ulser ini, ulser kemaluan tersebut tetap akan hilang bila-bila masa sahaja bermula daripada minggu ke-2 hingga minggu ke-6 daripada tempoh mula ianya berlaku.

Pembentukan
chancre
 ini menandakan titik masuk bakteria ke dalam tubuh badan penghidap dan ianya mungkin tidak mudah untuk seseorang itu perasan kerana ianya tidak menyakitkan dan bergantung kepada jenis seks yang anda lakukan, ulser di dalam bahagian dalam anus (dubur) atau bahagian dalaman faraj sangat sukar untuk dilihat.

Chancre

juga boleh berlaku di bahagian mulut sekiranya anda melakukan seks oral
.

Apa yang lebih membahayakan ialah
chancre
 ini sangat mudah berjangkit dan kegagalan untuk menyedari kewujudannya atau tidak mengendahkannya boleh menyebabkan anda berisiko untuk menjangkiti pasangan anda dan/atau dijangkiti oleh mereka dengan penyakit kelamin lain kerana kerosakan dinding kulit akibat ulser tadi.

Atas sebab itu,
kemungkinan seseorang itu menghidap jangkitan HIV
 serentak dengan sifilis adalah lebih tinggi apabila terdapat lebih daripada satu ulser di bahagian kemaluan mereka.

Hanya kerana ulser itu sudah hilang tidak bermakna ianya sudah diuruskan oleh sistem imun badan, sebaliknya, hilangnya ulser tersebut bermaksud bakteria itu telahpun memasuki bahagian badan yang lebih dalam, bergerak dari satu tahap ke tahap seterusnya yang lebih teruk.

Dalam kalangan wanita, pembentukan ulser ini lazimnya (44%) berlaku di bahagian pangkal rahim (serviks).

Dalam kalangan lelaki heteroseksual pula, kewujudan ulser ini hampir boleh diteka kerana terdapat 99% kemungkinan ianya akan berada di sekitar zakar mereka.

Untuk lelaki homoseksual, ulser sifilis ini lazimnya berlaku sekitar, dan juga dalam bahagian dubur (34%).

Selain kewujudan ulser, antara simptom sifilis primer yang turut kerap berlaku adalah pembengkakan noda limfa di sekitar bahagian kangkang (80%) yang berlaku kira-kira 7 hingga 10 hari setelah berlakunya pembentukan
chancre
.

Jenis Sekunder

Seperti yang dibincangkan sebelum ini, apabila ianya tidak dirawat, sifilis akan bergerak ke tahap seterusnya (apabila ulser kemaluan telah hilang) iaitu ke tahap sifilis sekunder.

Sifilis sekunder berlaku kira-kira 4 hingga 10 minggu selepas jangkitan primer. Sifilis sekunder ini mampu untuk menzahirkan pelbagai simptom dan tanda yang lazimnya membabitkan bahagian kulit, membran mukosa dan juga limfa noda.

Seseorang yang menghidap sifilis sekunder mungkin akan mempunyai ruam simetri (sama rata taburannya pada bahagian kiri dan kanan badan) berwarna merah-merah jambu yang tidak gatal, pada bahagian badan dan tangan termasuk tapak tangan dan kaki.

Ruam-ruam ini boleh wujud dalam pelbagai bentuk
; rata, luas, keputihan, mirip ketuat, dan bercecair.

Walaupun tidak seperti ulser dalam sifilis primer, kesemua ruam-ruam ini tetap mengandungi bakteria
Treponema pallidum
 yang sama seperti dalam ulser (sifilis primer) dan sangat mudah untuk berjangkit kepada orang lain.

Simptom-simtpom lain termasuklah:

Demam

Sakit tekak

Letih dan lesu

Susut berat badan

Rambut gugur

Pening kepala

Manifestasi lain yang jarang berlaku untuk sifilis sekunder adalah keradangan hati,
penyakit buah pinggang
, keradangan sendi, keradangan saraf optik dan juga keradangan uvea.

Simptom-simptom akut sifilis sekunder ini lazimnya akan hilang dan susut selepas 3 hingga 6 minggu.

Sekitar 25% penghidap mungkin akan mendapat semula simptom sifilis sekunder selepas ianya hilang.

Ulser kemaluan – Sifilis Pendam

Ulser kemaluan seperti Sifilis pendam disebut sebagai keadaan di mana seseorang itu tidak mempunyai simptom jangkitan sifilis tetapi melalui ujian serologi, terdapat bukti masih ada lagi jangkitan dalam badan mereka. Ianya boleh dikira sebagai awal (kurang setahun daripada tempoh sifilis sekunder) atau lewat (lebih setahun daripada sifilis sekunder).

Tahap sifilis pendam ini dikatakan sebagai tahap di mana seseorang itu tidak mudah berjangkit.

Jenis Tertier

Sifilis tertier adalah fasa terakhir dalam jangkitan sifilis jika ianya dibiarkan tidak dirawat.

Tanpa menerima sebarang rawatan ulser kemaluan, dianggarkan satu per tiga akan progres kepada sifilis tertier.

Ianya boleh berlaku sekitar 3 hingga 15 tahun selepas seseorang itu mula dijangkiti sifilis ulser kemaluan buat kali pertama.

Sifilis tertier boleh dibahagikan kepada tiga bentuk iaitu sifilis
gummatous
 (15%), neurosifilis (6.5%) dan juga sifilis kardiovaskular (10%).

Seperti ulser kemaluan jenis sifilis pendam,
mereka yang menghidap sifilis tertier adalah tidak berjangkit
.

Sifilis
gummatous
 boleh berlaku bila-bila sahaja bermula daripada 1 hingga 46 tahun selepas terdedah kepada jangkitan sifilis namun puratanya adalah sekitar 15 tahun.

Bentuk sifilis ini diperincikan dengan pembentukan
gumma
 yang kronik (sejenis ketumbuhan keradangan yang lembut dan tumbuh dalam pelbagai saiz).

Ia lazimnya terbentuk di bahagian kulit, tulang dan hati namun ianya boleh berlaku di mana-mana sahaja.

Neurosifilis adalah keadaan di mana jangkitan sifilis ini telah membabitkan sistem saraf pusat.

Ianya boleh berlaku
melalui beberapa keadaan seperti meningitis sifilis
, kelemahan keseluruhan badan ataupun tabes dorsalis.

Terdapat juga satu tanda pada mata yang disebut sebagai
Argyll-Robertson pupils
, iaitu keadaan di mana pupil kedua-dua belah mata penghidap tidak mengecil apabila terdedah kepada cahaya.

Sifilis kardiovaskular lazimnya akan mengakibatkan komplikasi seperti keradangan aorta (syphyllic aortitis) yang seterusnya berupaya untuk menjadi
aortic aneurysm
.

Sifilis Kongenital

Seperti yang dibincangkan dalam bab epidemiologi, sifilis kongenital adalah antara punca kematian dan morbiditi dalam kalangan kanak-kanak yang utama di seluruh dunia.

Sifilis ulser kemaluan jenis ini berlaku apabila bakteria
Treponema pallidum
 berpindah kepada kandungan semasa tempoh mengandung atau semasa proses kelahiran.

Semasa tempoh mengandung,
jangkitan sifilis juga mampu menyebabkan berlakunya keguguran
.

Sungguhpun begitu, dua per tiga daripada keseluruhan bayi yang dijangkiti tidak menzahirkan sebarang simptom.

Bagi yang mempunyai simptom, ia lazimnya berlaku dalam tahun-tahun pertama kehidupan.

Simptom tersebut adalah hati dan limpa menjadi besar (70%), ruam (70%), demam (40%) dan keradangan paru-paru (20%). Apabila tidak dirawat, kanak-kanak tersebut mungkin akan mempunyai keabnormalan struktur hidung mereka.


'Eyebag' Bawah Mata Sebab Tak Cukup Tidur? Ini 10 Punca 'Mata Panda'

Lingkaran gelap bawah mata adalah satu masalah biasa dalam kalangan individu lelaki mahupun wanita. Kemunculannya boleh membuatkan anda kelihatan lebih berusia dari usia sebenar anda. Untuk memburukkan lagi keadaan, lingkaran gelap sukar untuk dihilangkan. Jadi apakah punca yang menyebabkan bawah mata hitam?

Untuk mendapatkan lebih banyak info berkenaan kesihatan kulit, anda boleh klik
di sini
.

Punca munculnya lingkaran gelap bawah mata atau bawah mata hitam?

 Keletihan

Terlebih tidur, keletihan yang melampau, atau
berjaga beberapa jam melepasi waktu tidur normal
 anda boleh menjadi punca wujudnya lingkaran gelap ini.

 Kekurangan tidur juga boleh menyebabkan
kulit anda menjadi kusam dan pucat
, membuatkan tisu gelap dan saluran darah bawah mata akan menonjol.

Apabila anda kurang tidur ia akan membuatkan cecair muncul di bawah mata dan menyebabkan mata kelihatan bengkak dan ini sekali gus membuatkan lingkaran hitam itu sebagai bayangan kepada bengkak kelopak mata anda.

 Tekanan mata

Menonton televisyen atau menghadap skrin komputer terlalu lama boleh menyebabkan tekanan tertentu kepada mata. Ini akan membuatkan saluran darah pada sekitar mata membesar.

Akhirnya ia akan membuatkan
bahagian sekitar mata anda menjadi gelap.

Punca bawah mata hitam: Genetik

Keturunan dan genetik juga boleh menjadi faktor besar yang mungkin menyebabkan munculnya lingkaran gelap di sekeliling mata anda.

 Usia

Penuaan juga boleh menjadi antara faktor biasa yang menyebabkan kewujudan lingkaran gelap
 bawah mata. Semakin anda berusia, kulit anda akan menjadi lebih nipis.

Kehilangan lemak dan kolagen untuk mengekalkan keanjalan kulit.

Apabila situasi ini berlaku, saluran darah gelap bawah kulit akan menjadi lebih ketara menjadi kulit sekitar mata menjadi gelap.

 Kekurangan nutrisi

Lingkaran bawah mata boleh terjadi kerana kekurangan nutrisi dari pengambilan diet pemakanan anda.

Diet yang sihat
dan kaya nutrisi seperti vitamin A
, C, K, E dan nutrien boleh menghilangkan lingkaran gelap.

Punca bawah mata hitam: Alahan

Reaksi alahan dan kekeringan mata
 boleh mencetuskan lingkaran gelap.
Apabila anda mengalami reaksi alahan
, badan akan mengeluarkan histamin yang akan bertindak balas ke atas bakteria berbahaya.

Selain menyebabkan simpton yang tidak selesa seperti kegatalan, kemerahan, dan mata bengkak, histamin turut menyebabkan saluran darah anda melebar dan tampak lebih hitam di bawah kulit.

Alahan juga boleh mengakibatkan wujud keinginan untuk menggosok dan menggaru kulit gatal sekitar mata.

Perbuatan ini akan memburukkan lagi simptom yang dihadapi, menyebabkan keradangan, pembengkakan, dan saluran darah pecah – mewujudkan bayang-bayang gelap di bawah mata.

 Merokok dan alkohol

Amalan gemar berparti pada lewat malam, merokok atau pengambilan alkohol boleh menjejaskan kulit dan menyebabkan lingkaran gelap.

Lebih membimbangkan tabiat ini bukan sahaja menyebabkan bawah mata hitam, tetapi individu yang terdedah kepada
penggunaan alkohol dan produk tembakau
 adalah lebih cenderung untuk mendapat kanser oral dan kanser farinks (bahagian tekak).

Malah, gabungan alkohol dan tembakau adalah lebih membawa maut berbanding apa yang anda fikirkan. Kombinasi pengambilan kedua-duanya meningkatkan risiko kanser dengan ketara.

 Dehidrasi

Lingkaran ini boleh menjadi
tanda kekurangan air dalam badan
 kerana pengambilan minuman berkafein secara berlebihan.

Dehidrasi juga antara punca biasa lingkaran bawah mata. Badan yang tidak menerima jumlah air yang mencukupi, boleh menyebabkan kulit kelihatan kusam dan mata akan kelihatan tenggelam.

 Cahaya matahari

Pendedahan kepada cahaya matahari secara berlebihan boleh menyebabkan badan anda menghasilkan melanin -pigmen yang memberikan warna kepada kulit – secara berlebihan.

Terlalu banyak cahaya matahari – khususnya kepada mata – boleh menyebabkan pigmentasi sekitar kulit menjadi lebih gelap.

 Punca bawah mata hitam: perubahan hormon

Kebiasaannya, perubahan hormon pada wanita, disebabkan proses kehamilan atau kitaran haid, turut boleh menyebabkan wujudnya lingkaran gelap.

Kesimpulan

Bagi kebanyakan individu, lingkaran gelap ini hanyalah bersifat sementara yang selalunya disebabkan oleh faktor usia atau kekurangan tidur.

Lingkaran gelap ini kebiasaannya tidak menyebabkan masalah serius lain
. Malahan terdapat pelbagai cara untuk mengatasi dan merawat masalah ini.

Walau bagaimanapun, jika perubahan warna atau bengkak menjadi lebih teruk dari masa ke masa, pastikan anda berjumpa dengan doktor atau pakar dermatologi untuk mendapatkan pemeriksaan.

Kini anda telah mengetahui 10 punca bawah mata hitam.


Dr Amalina Bakri Cuti Bersalin Setahun, Bakal Ibu Di Malaysia Bagaimana? Ini Tempoh Cuti Paling Ideal

Rasa seronok apabila mendapat perkhabaran bahawa cuti bersalin 98 hari telah diluluskan untuk pelaksanaannya. Tetapi pastinya akan timbul persoalan, apakah kepentingan memberikan cuti bersalin kerajaan dan swasta yang lama ini?

Untuk mendapatkan lebih banyak info tentang Kehamilan, sila dapatkannya
di sini.

Kepentingan cuti bersalin 98 hari untuk ibu & bayi

Terdahulu tular perkongsian doktor pakar bedah kelahiran Malaysia, Dr Amalina Che Bakri yang mendedahkan beliau boleh
mendapat cuti bersalin
 hingga setahun dengan memperolehi gaji penuh selama 5 bulan pertama sepanjang tempoh tersebut.

Situasi itu secara tidak langsung menimbulkan rasa ‘cemburu’ dalam kalangan netizen memandangkan tempoh kebenaran cuti bersalin di Malaysia hanyalah selama dua atau tiga bulan.

Sebenarnya terdapat banyak sebab mengapa masa cuti sangat penting untuk wanita bekerja yang baru lepas bersalin.

Memasuki
trimester ketiga
 kehamilan, badan akan berasa lebih berat kerana janin semakin membesar. Keadaan ini sering menyebabkan bakal ibu mengalami kesukaran bernafas, sukar tidur hingga keletihan. Rehat yang mencukupi adalah cara terbaik mengatasinya.

Memasuki fasa selepas bersalin, mendapat rehat mencukupi juga merupakan salah satu kunci untuk mengekalkan keadaan kesihatan diri dan bayi. Selain itu, ibu juga perlu mengadaptasi perubahan badan yang berlaku
selepas bersalin
.

Faktor lain seperti kurang tidur atau keletihan kerana menjaga bayi, turut menyumbang kepada tekanan emosi yang boleh menyebabkan
baby blues
atau kem
urungan selepas bers
alin.

Oleh itu,
bagi wanita bekerja
, cuti yang diperolehi pada waktu ini membolehkan mereka peluang untuk berehat, memulihkan tenaga dan fokus menjaga si kecil.

Dengan cuti bersalin 98 hari ini juga, kesihatan mental dan fizikal ibu dan anak dapat dikekalkan antaranya:

Mengurangkan risiko kemurungan selepas bersalin

Mengeratkan
jalinan ibu-bayi

Mengurangkan risiko kematian bayi

Mengurangkan kemungkinan kemasukan ke hospital untuk ibu dan bayi

Imunisasi bayi tepat pada masanya

Meningkatkan kejayaan
penyusuan eksklusif

Apakah tempoh ideal cuti bersalin kerajaan & swasta?

Apa pentingnya cuti bersalin 98 hari ini untuk dilaksanakan di Malaysia?

Menurut sesetengah pakar berkata, tempoh rehat yang ideal untuk ibu baru melahirkan adalah lebih daripada 12 minggu selepas bersalin – tiga bulan ke atas. Ini kerana cuti tersebut memberikan manfaat jangka panjang untuk
ibu dan bayi.

Berdasarkan kajian dalam
Journal of Health, Politics, Policy, and Laws,

ibu baharu
yang mengambil cuti kerja kurang daripada enam bulan selepas melahirkan anak mempunyai risiko lebih tinggi untuk mengalami kemurungan selepas bersalin.

Pakar-pakar lain juga menyebut bahawa cuti bersalin lebih daripada enam bulan, tetapi kurang daripada setahun dianggap masa yang paling ideal.

Pun begitu, tidak kurang juga yang berpendapat bahawa tempoh rehat selama 12 minggu memadai untuk ibu memulihkan keadaan badan secara fizikal selepas bersalin.

International Labour Organization
 (ILO) turut menetapkan had cuti minimum yang perlu ditetapkan setiap negara, iaitu sekurang-kurangnya 12 minggu, tetapi 14 minggu adalah
tempoh cuti
 yang disyorkan.

Tahniah! Cuti bersalin 98 hari bakal dilaksanakan di Malaysia

Berdasarkan Akta Kerja 1955 jumlah kelayakan cuti bersalin bagi semua pekerja wanita adalah sebanyak 60 hari atau bersamaan dua bulan.

Namun berita baik buat ibu-ibu hamil yang
bakal melahirkan anak
 di luar sana! Kerajaan telah meluluskan tempoh lanjutan cuti bersalin berbayar yang asalnya dicadangkan 90 hari kepada 98 hari.

Cuti paterniti untuk lelaki turut dilanjutkan daripada tiga hari kepada tujuh hari yang akan dapat dinikmati sama rata oleh pekerja lelaki daripada sektor awam dan juga swasta.

Baca juga:

Perkara ini diumumkan selepas Rang Undang-Undang Kerja (Pindaan) 2021 diluluskan di Dewan Rakyat setelah memperoleh sokongan ahli Dewan Rakyat melalui undian suara.

Pindaan ini bertujuan memberi ruang kepada pekerja lelaki (suami) membantu menenangkan emosi isteri yang dalam proses pemulihan selepas bersalin dan membantu
menguruskan anak baru lahir.

Tetapi tempoh cuti 98 hari ini hanya akan mula dilaksanakan 1 Januari 2023, walaupun sebelum ini ia diputuskan berkuat kuasa bermula 1 September. Namun ‘
better late than never
’, betul tak?

Cuti bersalin 98 hari: Kesan cuti terlalu singkat

Pastinya timbul persoalan, penting sangat ke untuk berehat sehingga lebih tiga bulan ini?

Secara umumnya, jika ibu bersalin hanya mendapat cuti bersalin kerajaan dan swasta untuk tempoh dua bulan atau kurang, wujud risiko untuk mengalami impak negatif seperti:

 Kemurungan selepas bersalin

Beberapa kajian telah mendedahkan bahawa ibu yang kembali bekerja sejurus selepas bersalin lebih terdedah kepada
kemurungan selepas bersalin
 atau meroyan
.

Kemurungan yang menyerang bukan sahaja menjejaskan kea
daan mental i
bu tetapi juga bayi, contohnya bayi tidak dijaga secara optimum.

Ibu dan bayi juga akan mengalami kesukaran membina ikatan yang cukup kuat.

 Bekalan susu ibu berkurangan

Cuti bersalin yang terlalu singkat boleh memberi kesan kepada
penghasilan susu badan
 untuk bayi.

Ini mungkin kerana bayi sukar mendapat susu ibu apabila diperlukan atau kerana penghasilan susu terhalang akibat ibu mengalami kemurungan.

 Tiada masa untuk pulih

Ibu baharu memerlukan sekurang-kurangnya enam minggu untuk pulih sepenuhnya selepas bersalin. Tetapi sebenarnya selepas itu, badan masih memerlukan rehat.

Jika selepas bersalin anda segera kembali bekerja, wujud kecenderungan untuk mengalami gejala seperti keletihan, pening, sembelit dan kesakitan

jahitan bersalin pada faraj
 boleh berlanjutan hingga setahun lamanya

Inilah sebabnya mengapa tempoh cuti bersalin 98 hari yang ideal adalah sangat penting untuk kesihatan ibu dan bayi.


Kanser Sel Merkel

Definisi

Apa itu Kanser Sel Merkel?

Kanser sel Merkel (MCC) ialah jenis kanser kulit pelik yang kelihatan seperti warna daging atau nodul biru kemerahan, pada bahagian muka, kepala atau leher anda. Kanser sel Merkel juga dikenali sebagai karsinoma neuroendokrin kulit.

Kanser sel Merkel kerap berlaku dalam kalangan orang tua. Pendedahan kepada cahaya matahari dalam jangka masa yang panjang atau kelemahan sistem imuniti akan meningkatkan risiko anda mendapat kanser sel Merkel.

Kanser sel Merkel lebih cenderung untuk membesar dengan cepat dan merebak dengan laju ke bahagian lain dalam badan. Pilihan rawatan bagi kanser sel Merkel bergantung kepada kanser yang merebak melepasi kulit.

Apakah kebarangkalian Kanser Sel Merkel?

Kanser sel Merkel tidak biasa. Lebih daripada 9 daripada 10 orang yang didiagnos dengan MCC lebih tua dari usia 50 tahun, dan lebih daripada 2 dari 3 orang lebih tua daripada 70 tahun. MCC lebih banyak berlaku pada orang kulit putih daripada bangsa lain. Lebih daripada 9 daripada 10 kes MCC di Amerika Syarikat berkembang di kalangan orang kulit putih. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Kanser Sel Merkel?

Tanda pertama kanser sel Merkel biasanya merupakan nodul (tumor) yang tidak berkembang pesat pada kulit anda. Nodul mungkin berwarna kulit atau mungkin kelihatan dalam warna merah, biru atau ungu. Kanser sel Merkel kebanyakan muncul di muka, kepala atau leher, tetapi mereka boleh berkembang di mana-mana di badan anda, walaupun di kawasan yang tidak terdedah kepada cahaya matahari.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda jika anda melihat tahi lalat, freckle atau benjolan yang:

Mengubah saiz, bentuk atau warna.

Berkembang dengan cepat.

Pendarahan dengan mudah selepas trauma ringan, seperti mencuci kulit atau mencukur.

Punca

Apakah punca Kanser Sel Merkel?

Ia tidak jelas apa yang menyebabkan kanser sel Merkel. kanser sel Merkel bermula di dalam sel Merkel. Sel Merkel ditemui di bahagian dasar lapisan kulit anda (epidermis). Sel Merkel disambungkan ke hujung saraf pada kulit yang bertanggungjawab untuk sentuhan rasa.

Penyelidik baru-baru ini mendapati bahawa virus biasa memainkan peranan dalam menyebabkan kebanyakan kes kanser sel Merkel. Virus ini (polyomavirus sel Merkel) hidup di atas kulit dan tidak menyebabkan sebarang tanda dan gejala. Bagaimana virus ini menyebabkan kanser sel Merkel masih belum ditentukan. Memandangkan virus itu sangat biasa dan karsinoma sel Merkel sangat jarang berlaku, kemungkinan faktor risiko lain memainkan peranan dalam perkembangan kanser ini.

Faktor-faktor Risiko

Apakah yang meningkatkan risiko saya kepada Kanser Sel Merkel?

Terdapat banyak faktor risiko untuk karsinoma sel Merkel, seperti:

Terlibat dengan banyak cahaya matahari semulajadi.

Terlibat dengan cahaya matahari buatan, seperti dari terapi penyamakan atau terapi psoralen dan ultraviolet A (PUVA) untuk psoriasis.

Mempunyai sistem imuniti yang lemah akibat penyakit, seperti leukemia limfositik kronik atau jangkitan HIV.

Mengambil ubat-ubatan yang menjadikan sistem imun kurang aktif, seperti selepas pemindahan organ.

Mempunyai sejarah jenis kanser lain.

Individu berusia lebih daripada 50 tahun, lelaki, atau putih.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kanser Sel Merkel didiagnosis?

Ujian dan prosedur berikut boleh digunakan:

Pemeriksaan  fizikal dan sejarah: Pemeriksaan badan untuk memeriksa tanda-tanda umum kesihatan, termasuk memeriksa tanda-tanda penyakit, seperti benjolan atau apa-apa yang seolah-olah luar biasa. Sejarah tabiat kesihatan pesakit dan penyakit dan rawatan masa lalu juga akan diambil.

Ujian kulit badan penuh: Seorang doktor atau jururawat memeriksa kulit untuk benjolan atau bintik-bintik yang kelihatan tidak normal dalam warna, saiz, bentuk, atau tekstur. Saiz, bentuk, dan tekstur nodus limfa juga akan diperiksa.

Biopsi kulit: Penyingkiran sel kulit atau tisu supaya mereka dapat dilihat di bawah mikroskop oleh pakar patologi untuk memeriksa tanda-tanda kanser.

Bagaimana pesakit Kanser Sel Merkel dirawat?

Rawatan untuk karsinoma sel Merkel boleh termasuk:

Semasa pembedahan, doktor anda membuang tumor bersama-sama dengan sempadan kulit biasa yang mengelilingi tumor. Sekiranya terdapat bukti bahawa kanser telah tersebar ke nodus limfa di kawasan tumor kulit, nodus limfa dikeluarkan (pembedahan nodus limfa).

Pakar bedah paling kerap menggunakan pisau bedah untuk mengurangkan kanser. Dalam sesetengah kes, doktor anda boleh menggunakan prosedur yang disebut pembedahan Mohs.

Semasa pembedahan Mohs, lapisan nipis tisu dikeluarkan secara kaedah dan dianalisis di bawah mikroskop untuk melihat sama ada ia mengandungi sel-sel kanser. Jika kanser ditemui, proses pembedahan diulangi sehingga sel-sel kanser tidak lagi kelihatan di dalam tisu. Pembedahan jenis ini mengambil tisu yang kurang normal – sekali gus mengurangkan parut – tetapi memastikan sempadan kulit bebas tumor.

Terapi radiasi. Terapi radiasi melibatkan mengarahkan beam tenaga tinggi, seperti sinar-X, pada sel-sel kanser. Semasa rawatan radiasi, anda berada di atas meja dan mesin besar bergerak di sekeliling anda, mengarahkan beam ke titik tepat pada badan anda.

Terapi sinaran kadang-kadang digunakan selepas pembedahan untuk memusnahkan mana-mana sel-sel kanser yang kekal selepas tumor dikeluarkan.

Radiasi juga boleh digunakan sebagai rawatan tunggal pada orang yang memilih untuk tidak menjalani pembedahan. Sinaran juga boleh digunakan untuk merawat kawasan di mana kanser telah merebak.

Kemoterapi menggunakan ubat untuk membunuh sel kanser. Ubat kemoterapi boleh diberikan melalui vena di lengan anda atau diambil sebagai pil atau kedua-duanya.

Doktor anda boleh mengesyorkan kemoterapi jika kanser sel Merkel anda telah merebak ke nodus limfa anda atau organ lain dalam badan anda, atau jika ia telah kembali walaupun selepas rawatan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kanser Sel Merkel?

Gaya hidup dan kaedah pengubatan sampingan berikut mungkin membantu anda mengatasi kanser sel Merkel:

Elakkan matahari semasa jam sibuk. Elakkan pendedahan cahaya matahari sebanyak mungkin semasa jam cahaya matahari yang paling kuat sepanjang hari – biasanya dari pukul 10 pagi hingga 4 pagi. Gerakkan aktiviti luar anda pada masa yang lebih awal pada waktu pagi atau lambat pada waktu siang.

Lindungi  kulit dan mata anda. Pakai topi berlapis lebar, pakaian tenunan dan cermin mata hitam dengan perlindungan ultraviolet (UV).

Sapukan pelindung matahari secara percuma dan kerap. Gunakan pelindung matahari yang spektrum luas dengan SPF sekurang-kurangnya 15. Sapukan pelindung matahari dan pakai semula setiap dua jam – atau lebih kerap jika anda berenang atau berpeluh.

Lihat sebarang perubahan. Jika anda melihat tahi lalat, freckle atau benjolan yang berubah dalam saiz, bentuk atau warna, berbincang dengan doktor anda. Sebilangan besar nodul kulit tidak pernah menjadi kanser, tetapi pengesanan kanser pada peringkat awal meningkatkan kemungkinan rawatan akan berjaya.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jangan Pelik Jika Ada Stretch Mark Pada Bahu, Ia Boleh Muncul Di SEMUA Tempat! Ini Puncanya

Kebiasaannya, kita pasti akan mengaitkan stretch mark dengan ibu yang baru lepas melahirkan anak atau orang yang baru lepas menguruskan badan.

Ya, ia mungkin antara punca utama yang selalu kita dapat dengar atau lihat.

Pun begitu, ketahuilah bahawa semua individu boleh mengalaminya.

Lebih mengejutkan,
stretch mark ini sebenarnya boleh muncul di mana-mana bahagian tubuh badan
 termasuklah pada bahu juga.

Persoalannya, adakah ia normal dan apakah punca ia berlaku? Jom sama-sama kita ikuti artikel ini untuk mengetahui tentangnya dengan lebih lanjut!

Apa itu stretch mark?

Sebelum pergi dengan lebih mendalam lagi, wajarlah untuk kita tahu tentang perkara ini terlebih dahulu.

Buat anda yang mungkin belum tahu, stretch mark (striae) atau tanda regangan adalah satu garis atau corak yang biasa muncul pada abdomen, dada, pinggang, punggung dan paha.

Ia boleh muncul tanpa kita sedar dan juga boleh hilang dengan sendirinya mengikut peredaran masa.

Tanda regangan ini tidak sakit atau bahaya terhadap kesihatan tubuh badan anda secara total
 namun akan menjejaskan kecantikan kulit
.

Disebabkan itu, telah wujud pelbagai kaedah rawatan untuk mengurangkan atau membuangnya seperti rawatan laser, sapuan krim, suntikan ubat dan lain-lain.

Pun begitu, sila berjumpa dengan doktor terlebih dahulu sebelum kalian membuat keputusan untuk menjalani rawatan ini ya?

Apa punca stretch mark?

Seperti yang dinyatakan di atas, stretch mark seringkali dikaitkan dengan ibu yang baru lepas melahirkan anak atau orang yang baru lepas menguruskan badan.

Sekiranya anda tidak tergolong dalam 2 kategori ini,
jangan rasa kalian boleh terlepas atau terselamat kerana semua orang berisiko
.

Ini kerana bukan faktor hamil atau gemuk yang menjadi pencetus keadaan ini sebaliknya adalah sejenis hormon yang dinamakan sebagai kortison.

Untuk pengetahuan anda, hormon ini dihasilkan oleh kelenjar adrenal dan berfungsi melemahkan serat elastik pada kulit tubuh badan.

Ada beberapa faktor risiko lain yang meningkatkan peluang kalian mengalami tanda regangan termasuklah:

Anda merupakan seorang wanita

Mempunyai sejarah keluarga yang mengalami stretch mark

Hamil terutamanya wanita muda

Berat badan berlebihan atau obesiti

Mengambil ubatan kortikosteroid

Menjalani pembedahan pembesaran payudara

Menghidapi sindrom Cushing, Marfan atau gangguan genetik yang lain

Ia juga boleh muncul pada bahu?

Seperti yang dikatakan pada awal artikel ini, stretch mark boleh muncul pada mana-mana bahagian tubuh badan terutamanya di abdomen, dada, pinggang, punggung dan paha.

Persoalannya, adakah ia juga boleh muncul pada bahu?
Jawapannya adalah ya
!

Ini kerana tanda regangan ini boleh berlaku akibat
perubahan yang mendadak pada tubuh badan khususnya dalam aspek berat badan
.

Ini bermakna jika berlaku perubahan secara mendadak sama ada berat badan meningkat atau menurun, kalian adalah lebih berisiko.

Ia disebabkan oleh kolagen – yang membantu kulit mengekalkan keanjalan, tidak mampu untuk menampung perubahan kulit yang meregang.

Kesannya, ia akan
meninggalkan kesan parut dan inilah yang dinamakan sebagai stretch mark
.

Samalah juga halnya dengan tanda regangan yang muncul pada bahu, ia berlaku akibat perubahan secara mendadak pada otot atau lemak dalam kulit bahu.

Siapakah yang lebih berisiko tinggi? Mereka adalah golongan yang aktif dan kerap mengunjungi gimnasium untuk membina otot badan.

Bagaimana untuk mengelakkan stretch mark?

Meskipun ia tidak mendatangkan rasa sakit atau bahaya kepada kesihatan anda, kewujudannya sangat buruk dan sudah pasti menjejaskan kesihatan kulit.

Ia seterusnya akan menjejaskan kecantikan kulit dan menjejaskan emosi terutamanya buat anda yang memang berniat untuk mencantikkan tubuh badan.

Jadi apa yang boleh dilakukan untuk mengelakkannya?

#1. Kawal berat badan

Sesuai dengan saranan doktor, jangan sesekali ambil steroid semata-mata untuk membesarkan tubuh badan anda.

Ini kerana ia memang buat otot cepat naik namun menghentikan kemampuan kulit untuk bertindak balas dengan perubahan berat badan anda. Ini yang jadi punca stretch mark.

#2. Makan dengan sihat

Pengambilan diet yang sihat, seimbang dan bernutrisi boleh meningkatkan tahap kesihatan kulit anda.

Oleh itu, masukkan makanan dan minuman yang kaya dengan zink, protein, antioksidan dan vitamin.

#3. Pakai produk kulit

Kulit tubuh badan seharusnya kekal lembap dan jangan biar ia selalu kering akibat cahaya matahari.

Jadi
 sila guna produk kulit seperti losyen atau krim yang mengandungi vitamin A dan E
.

Sekiranya anda mempunyai persoalan mengenai apa itu stretch mark dan rawatan yang boleh dilakukan, segera rujuk doktor untuk konsultasi.


Tip Menjadikan Kehidupan Lebih Produktif

Pernah tak anda merasa seperti tidak bermaya untuk melakukan tugasan harian, tidak dapat menumpukan perhatian kepada perkara ingin anda lakukan atau diri anda ‘dihujani’ dengan perasaan malas yang membuak-buak walaupun hakikatnya, banyak perkara dan kerja yang perlu anda lakukan dan siapkan? Berikut dikongsikan beberapa tip untuk menjadikan diri dan kehidupan lebih produktif.

 Bangun awal

Bagi sesetengah individu, bangun pagi merupakan satu kebiasaan. Namun, tidak dinafikan ada individu yang mungkin dikategorikan sebagai ‘
not morning person
’, mungkin akan berdepan dengan masalah. Tetapi sebenarnya, bangun awal pagi membolehkan anda memiliki lebih banyak masa, berbanding anda bangun pada lewat tengah hari yang mungkin menyebabkan anda menjadi kelam kabut, sekali gus membuatkan emosi anda menjadi tidak baik.

 Senarai tugasan

Elakkan dari membebankan diri dengan senarai tugasan yang terlalu kompleks atau tidak seimbang. Sebaiknya perkecilkan skop tugasan, misalnya – berbanding menulis ‘sediakan makan malam’, anda boleh menulis – ‘membeli barangan basah, memasak makan malam’. Dalam senarai tugasan juga anda dinasihatkan untuk menyeimbangkan tugasan yang ingin dilakukan. Ini kerana terdapat tugasan yang mungkin memerlukan lebih masa, manakala ada tugasan yang boleh diselesaikan dalam sekelip mata. Pastikan anda kekal dengan senarai tugasan yang dilakukan.

 Matlamat harian

Digalakkan untuk membuat matlamat harian berdasarkan kemampuan diri. Ini kerana apabila seseorang individu cuba untuk menjadi produktif, mereka akan cuba untuk menyelesaikan segalanya dalam masa seharian tanpa mengambil kira kemampuan diri dari aspek masa dan tenaga. Daripada memfokus matlamat untuk menyelesaikan tugasan dalam masa sehari berdasarkan kuantiti, mungkin anda boleh memberikan tumpuan kepada menyelesaikan apa yang boleh anda lakukan berdasarkan kualiti. Mungkin anda boleh sediakan 3-5 matlamat harian – tidak terlalu memberikan tekanan.

 Rehat dan ganjaran

Jika anda melakukan tugasan ataupun matlamat dengan fokus, tanpa sebarang gangguan, berikan diri anda rehat sebentar 5-10 minit – untuk merengangkan badan atau pergi ke bilik air.. Sebaiknya, ketika waktu rehat, hindari dari melihat atau memeriksa telefon, email atau apa sahaja, kerana ia mungkin membuatkan fokus anda terganggu dari menyelesaikan tugasan atau matlamat.

Mungkin apabila selesai satu tugasan atau matlamat, anda boleh memberikan diri anda rehat yang lebih panjang untuk anda makan, berehat, memeriksa telefon mahupun emel dan sebagainya. Tapi pastikan anda tetapkan masa agar anda kekal fokus untuk menyelesaian tugasan dan matlamat yang selebihnya.

 Dapatkan bantuan

Mungkin ada perkara yang tidak anda fahami atau sukar untuk anda lakukan, jangan malu untuk dapatkan bantuan dari individu yang boleh membantu. Ini bukan sahaja dapat mengelakkan anda dari membuang masa untuk cuba menyelesaikan sesuatu yang anda tidak dapat atau tidak tahu, malah dalam masa yang sama, dari aspek positif anda boleh belajar dan tugasan anda akan dapat diselesaikan dengan lebih cepat.

 Ketepikan gangguan

Jika anda melakukan tugasan atau matlamat di tempat kerja, sebaiknya anda ketepikan segala perkara dan benda yang cenderung untuk mendatangkan gangguan kepada anda, seperti telefon, laman carian yang tidak perlu di komputer seperti laman media sosial dan sebagainya. Fokus dan lakukan yang terbaik.

 Hargai masa

Ketika anda sedang fokus menyelesaikan tugasan anda di tempat kerja, mungkin akan hadir rakan sekerja yang mengajak anda bersembang atau keluar minum dan makan. Tidak salah untuk menolak dengan baik jika masih banyak tugasan yang perlu dilakukan atau anda mungkin boleh menyelesaikan tugasan anda terlebih dahulu.

 Selesai tugasan

Apabila anda berjaya menyelesaikan segala tugasan dan matlamat harian anda, cuba periksa dan nilai kembali apa yang anda telah lakukan. Jika ada tugasan yang mungkin tidak mendatangkan rasa kepuasan, anda boleh perbaikinya dengan lebih baik.

 Menjaga diri

Untuk menjadikan diri anda lebih fokus dalam melakukan dan menyelesaikan setiap tugasan dan matlamat yang dirancang, perkara yang paling utama adalah kesihatan diri anda. Luangkan masa untuk bersenam, 30 minit, 3 kali seminggu, cukup untuk membekalkan tenaga yang diperlukan. Individu yang aktif adalah individu yang produktif. Pastikan anda tidur dengan baik agar ketika anda bangun dan terjaga, anda akan menjadi lebih fokus dan produktif. Dalam masa yang sama, pastikan anda mengambil diet pemakanan seimbang dan kaya nutrien untuk membantu badan menjana tenaga.

Memilih dan membuat senarai tugasan dan matlamat setiap hari, membolehkan anda fokus dengan lebih baik dan lebih produktif. Anda juga akan mendapati diri anda adalah lebih produktif dan berjaya dengan kerja dan kehidupan. Ia juga membolehkan anda mengawal masa, keutamaan dan pemikiran anda. Dalam masa yang sama, sentiasa menjaga diri; fizikal dan mental, agar anda sentiasa berada dalam keadaan terbaik setiap hari.